KUNDALINI  PUTEREA-MAMĂ

De Sri Chinmoy
Capitolul 1
 „Aspectul matern al divinului”

Dumnezeu este pentru noi şi Mamă şi Tată, feminin şi masculin. Puterea kundalini este puterea zeităţii supreme, puterea aspectului matern al Divinităţii. Uneori Mama doreşte să se joace cu copiii ei, iar aceştia doresc să vadă care este puterea mamei lor; astfel, câteodată Ea joacă diferite jocuri pentu a urmări forţa copiilor Ei. Apoi Ea coboară la nivelul copiilor ca să le arate cât de multă putere şi tărie aceştia pot primi dacă se comportă bine. Copiii sunt încântaţi, ei sunt fascinaţi. Ei simt: „Mama este aşa de puternică, Mama este aşa de tare”.


Mama trebuie să coboare destul de mult ca să-şi arate puterea kundalini. Ea arată câteva miracole, iar copiii vor să înveţe cum să facă la fel. Mama le spune: „Bine, întâi învăţaţi acest joc”. Apoi Ea îşi arată puterea cea mai înaltă, Conştiinţa sa cea mai înaltă. Atunci copiii devin uimiţi. Ei zic: „Oh, aşa este Mama!” Apoi ei încep să practice dragoste, devoţiune şi abandon. Când ei o văd pe mama în forma sa cea mai înaltă, care este forma sa autentică, atunci ei simt că aceste puteri kundalini nu înseamnă nimic. Ele sunt la fel cum te-ai juca cu nişte flăcări şi focuri mici. 

Puterea kundalini este o putere,- adevărat, dar ea are o agitaţie enormă. În cea mai mare parte a timpului puterea kundalini este ca o maimuţă, calitatea sa principală fiind neastâmpărul. Dar adevărata Putere Spirituală, Puterea Mamei Supreme de pe nivelul cel mai înalt, nu este neastâmpărul. Când noi ne folosim puterea spirituală şi oferim pace, aceasta este cu adevărat putere. 


Chiar dacă noi folosim puterea kundalini pentru un scop nobil, noi nu vom putea fi în stare să oferim în acest mod pace infinită, beatitudine infinită sau lumină infinită. Nu contează cât de multe miracle noi arătăm, persoana care le vede va fi satisfăcută doar pentru cinci minute, ca mai apoi ea să devină geloasă pentru că nu are această putere. Apoi, dacă noi nu mai arătăm această putere altă dată, ea devine furioasă şi începe să se îndoiască. Ea va gândi că noi avem o capacitate limitată, că noi putem face miracole doar din când în când. Puterea kundalini poate face diferite miracole, dar când este vorba de înălţarea conştiinţei cuiva, ea nu va ridica acea conştiinţă nici măcar cu un inci. În acest scop noi avem nevoie de putere spirituală, puterea care vine de la Divinitatea Supremă de pe nivelul cel mai înalt.
●


Sri Chinmoy a fost invitat de către D-l James Carse, Preşedintele Departamentului de Religie de la Universitatea din New York, pentru a ţine patru conferinţe despre Kundalini Yoga în februarie şi martie 1973. Următoarele patru capitole reprezintă transcrierea acestor confernţe.

●

Capitolul 2. 
Kundalini Yoga: Puterea-Mamă

Vrem noi să urmăm calea Kundalini Yoga? Atunci noi trebuie să iubim. Noi trebuie să o iubim pe Mama din noi, să o iubim pe Mama din faţa noastră şi să o iubim pe Mama din jurul nostru. Mama din interiorul nostru este însufleţită. Mama din faţa noastră este frumoasă. Mama din jurul nostru este puternică. Noi avem nevoie de Mama Sufletului pentru a juca jocul cosmic al vieţii. Noi avem nevoie de Mama Frumuseţii pentru a cânta cântecul vieţii. Noi avem nevoie de Mama Puterii pentru a dansa dansul cosmic al vieţii. Jocul vieţii ne energizează. Cântecul vieţii ne iluminează. Dansul vieţii ne face nemuritori. Energia noastră este pentru a fi folosită de omenire. Iluminarea noastră este pentru a fi glorificată de lume. Nemurirea noastră este pentru a fi preţuită de lume.


Vrem noi să urmăm calea kundalini yoga? Atunci puterea trebie să fie prima în viaţa noastră şi puterea trebuie să fie ultima în viaţa noastră. Când puterea divină este prima noastră alegere, frica ne părăseşte. Când puterea divină este ultima noastră alegere, îndoială ne părăseşte. Atunci când frica ne părăseşte, noi devenim ceea ce doream să fim: luptători divini. Atunci când îndoiala ne părăseşte, noi devenim ceea ce am fost de la început: Sinele Universal. Puterea din noi se simte neajutorată. Atunci când ne simţim neajutoraţi, Puterea-Mamă din interiorul nostru ne încurajează neobosit, ne inspiră şi ne iluminează din Compasiunea Sa infinită.    


Vrem noi să urmăm calea kundalini yoga? Atunci noi trebuie să simţim că fiecare secundă din viaţa noastră este la fel de importantă ca un an întreg. Şi noi trebuie să descoperim că fiecare an este umplut cu tot atâtea oportunităţi câte şi secunde. Fiecare secundă ne duce fie către realizare, fie către frustrare. Fiecare an ne duce către Aevărul Transcendental sau către falsitatea ultimă.


Adevărul ne spune că noi suntem fiii aleşi ai lui Dumnezeu. Noi avem nevoie de Dumnezeu pentru a atinge Adevărul cel mai Înalt şi Dumnezeu are nevoie de noi pentru a manifesta Adevărul cel mai Înalt. Falsitatea ne zice că noi suntem instrumentele morţii şi că moartea are nevoie cu disperare de noi. Adevărul transcendental ne cheamă. Falsitatea cea mai adncă ne înspăimântă. Când adevărul transcendental ne cheamă, noi simţim că nu suntem altineva decât Supreme. Când falsitatea cea mai adâncă ne înspăimântă, noi simţim că suntem sclavii eterni ai ignoranţei, inconştienţei şi morţii.

Vrem noi să urmăm calea kundalini yoga? Atunci noi avem nevoie de puritate în gândire şi puritate în acţiune. Cu un gând pur noi construim cel mai puternic şi cel mai mare palat al dragostei şi al împlinirii. Cu un gând impur, noi distrugem şi demolăm cel mai puternic şi mare palat al dragostei şi împlinirii. Noi dăm naştere unui gând pur şi divin atunci când simţim că suntem al lui Dumnezeu şi pentru Dumnezeu. Noi dăm naştere unui gând impur, unui gând nedivin atunci când simţim că aparţinem ignoranţei necunoscute şi că suntem atât pentru ignoranţa cunoscută cât şi pentru cea necunoscută. Cu o acţiune pură noi devenim salvatorul vieţii lumii de aspiraţie. Cu o acţiune impură noi devenim distrugătorii vieţii întregii lumi. 

Vrem noi să urmăm calea kundalini yoga? Atunci noi trebuie să ştim că esenţa noastră este puterea-beatitudine a Cerului şi că existenţa noastră este puterea-pace pentru pământ. Cu puterea-beatitudine noi începem. Cu puterea-pace noi terminăm.

  14 februarie 1973 
Capitolul 3

 Prana şi Puterea Chakrelor
Kundalini yoga este yoga pranei. Prana este energia-viaţă sau principiul de viaţă al universului. Există trei canale principale prin care curge această energie a vieţii. Aceste canale sunt ida, pingala şi sushumna. În sanskrită aceste canale sunt numite nadis-uri. Ida, pingala şi sushumna se află în interiorul corpului nostru fizic subtil, şi nu în interiorul corpului fizic grosier. Ida poartă cu sine curentul energiei vitale pe partea stângă a corpului. Pingala duce cu sine curentul în partea dreaptă a corpului. Sushumna duce cu sine curentul în mijlocul spinării. Sushumna este cea mai importantă din toate nadis-urile. Ea primeşte un flux continuu de energie vitală de la Conştiinţa-Lumină Universală. 


Există o legătură interioară între ida şi pingala cu zodiacul şi planetele. Ida are o legătură specială cu luna şi planeta Mercur; de aici, calitatea sa principală fiind calmul şi blândeţea. Pingala este conectată cu Soarele şi cu Marte; de aici calitatea sa predominantă fiind o căldură puternică şi dinamică.

Ida domină asupra nării stângi. Pingala domină asupra nării drepte. Când noi inspirăm şi expirăm doar prin nara noastră stângă, atunci funcţionează ida. Când noi inspirăm şi expirăm prin nara noastră dreaptă, atunci fncţionează pingala. Iar atunci când ambele nări funcţionează normal, sushumna îşi joacă rolul. Se mai întâmplă uneori ca ida inspiră iar pingala expiră.

Chakrele
Ida, pingala şi sushumna se întâlnesc împreună în şase locuri diferite. Fiecare loc de întâlnire formează un centru şi fiecare centru este rotund ca un volan. Filozofia spirituală indiană numeşte aceste centre chakre. Ele mai sunt numite lotuşi, pentru că ele arată asemenea florii lotus. Cele şase centre sunt: muladhara, svadhisthana, manipura, anahata, vishuddha şi ajna. Mai există o altă chakră care se află în interiorul creierului, numită sahasrara. Ea nu se numără printre celelalte şase deoarece ea este situată în creier şi nu pe şira spinării. În afară de aceste şase mai există o mulţime de chakre aflate în corpul fizic subtil. În genunchi avem o chakră; chiar şi în vârful degetelor de la picioare şi de la mâini avem chakre. Dar aceste chakre sunt minore şi nu sunt menţionate foarte des. 


Chakra de la rădăcină, sau lotusul muladhara, are patru petale, care sunt de culoare roşie şi portocalie. Chakra din regiunea splinei, svadhisthana, are şase petale. Petalele sunt de culoare portocalie, albastră, verde, galben, violet şi roşu-sângeriu. Culoarea roşie sângerie este cea mai proeminentă în această chakră. Chakra din regiunea ombilicală, manipura, are zece petale. Ele sunt roze, portocalii şi verzi, dar în primul rând verzi. Chakra inimii, anahata, are doisprezece petale. Aici culoarea este auriu-strălucitoare. Centrul de la gât, lotusul visuddha, are şaisprezece petale. Culorile sunt: albastru şi verde. Centrul dintre sprâncene, ajna, are doar două petale. Dar în fiecare petală există câte patruzeci şi opt de petale. Aici culoarea este roz. Centrul din creştetul capului, sahasrara, are o mie de petale, sau pentru a fi mai exact nouă sute şaptezeci şi doi. El are toate culorile, dar violetul este culoarea predominantă.

Conştiinţa Universală întruchipează muzica universală. În fiecare chakră, acolo unde se concentrează energia vitală venită din Conştiinţa Universală, se produce o notă muzicală. În sahasrara se produce nota shadja sau sa. În muzica occidentală voi o numiţi „do”. În ajna se produce rishava sau ri, ceea ce voi numiţi „re”. În visuddha se produce gandhara sau ga, ceea ce voi numiţi „mi”. În anahata se produce madhyama sau ma, ceea ce voi numiţi „fa”. În manipura, se produce panchama sau pa, ceea ce voi numiţi „so”. În svadhisthana se produce dhaivata sau dha, ceea ce voi numiţi „la”. În muladhara se produce nishada sau ni, ceea ce voi numiţi „si”. 


Există şapte lumi care corespund cu cele şapte chakre. Muladhara corespunde cu Bhurloka; svadhistana corespunde cu Bhuvarloka; manipura corespunde cu Svarloka; anahata corespunde cu Jnanaloka; visuddha corespunde cu Tapaloka; ajna corespunde cu Maharloka şi sahasrara corespunde cu Satyaloka. Fiecare lume este simblizată de ceva. Bhurloka este simbolizată de pământ, Bhuvarloka - de apă, Svarloka - de căldură; Jnanaloka – de aer, Tapaloka – de eter, Maharloka – de energie şi Satyaloka de spaţiul infinit. 

Fiecărui centru îi corespunde o anumită Putere-Mamă specială, care este o manifestare a Mamei Supreme. Aceste Puteri-Mame sunt cunoscute ca Brahmi, Parameshwari, Kaumari, Vaisnavi, Varahi, Indrani şi Chamunda. Fiecare are un loc special pentru sine. Brahmi este Puterea-Mamă care adăposteşte şi penetrează spaţiul infinit. Ea guvernează toate chakrele. Bahmi este localizată în sahasrara, sau chakra din creştetul capului, care este lotusul cu o mie de petale. De acolo ea guvernează toate centrele care se află dedesubtul ei: ajna, visuddha, anahata, manipura, svadhistana şi muladhara. Parameswari este localizată în ajna chakra, cantrul dintre sprâncene. De acolo ea guvernează ajna şi chakrele dedesubtul ei. Kaumari este localizată în visuddha, centrul de la gât, şi ea guvernează visudha şi chakrele dedesubtul ei. Vaishnavi începe să funcţioneze de la anahata, centrul din inimă şi le guvernează pe celelalte de mai jos. Varahi, care se află în centrul din regiunea ombilicală, guvernează planurile inferioare: manipura, svadhistana şi muladhara. Indrani guvernează svadhistana, la splină, şi muladhara, la baza coloanei vertebrale. Chamunda guvernează doar muladhara.


Fiecare centru are câte o divinitate reprezentantă, un zeu cosmic. Brahma este zeitatea care conduce muladhara; Rudra este zeitatea care guvernează svadhistana; Vishnu guvernează manipura; Ishwara – anahata; Sadashiva – visuddha; Shambu – ajna; şi Paramashiva este zeitatea care guvernează sahasrara. 


Aceste centre pot fi deschise în diferite moduri. Metoda răspândită printre cei care practică Kundalini Yoga este să se concentreze ferm pe fiecare centru, invocând Puterea-Mamă, sau zeitatea reprezentantă cu cea mai mare însufleţire. Oricum, toţi Maeştrii Spirituali adevăraţi o pot spune din cele mai mari profunzimi ale experienţei lor că mai întâi e mai bine să deschizi centrul inimii şi doar după aceea să încerci a deschide celelalte centre. Dacă cineva mai întâi deschide centru inimii, atunci nu există practic nici un risc. Dar dacă cineva începe cu muladhara sau svadhistana sau ajna chakra, atunci este foarte periculos. Iarăşi, există câţiva căutători care nu urmează deloc această metodă. Lor nu le pasă de puterile oculte; lor le pasă doar de Dragostea, Lumina şi Adevărul lui Dumnezeu. Ei învaţă să mediteze cu cea mai mare însufleţire şi când fac un progres considerabil în meditaţia lor, aceste centre se deschid în mod automat. Prin Graţia Supremului Absolut, aceste centre se pot deschide chiar fără meditaţie. Dacă aceste centre sunt deschise fără o purificare suficientă, căutătorul va primi o durere foarte mare. Va fi întocmai cum cineva s-ar juca cu focul sau cu un cuţit ascuţit. El ar putea distruge pe cineva sau el singur ar putea fi distrus. 


Puterile miraculoasre pe care cineva le obţine atunci când aceste centre sunt deschise nu sunt de fapt deloc miraculoase sau neobişnuite în lumea interioară. Puterile pe care centrele le deţin sunt absolut normale. În lumea interioară aceste puteri sunt flosite constant de către Maeştrii Spirituali. Dar atunci când ele sunt folosite în plan fizic ele pot apărea ca fiind neobişnuite sau miraculoase. 


Orice Maestru Spiritual adevărat deţine aceste puteri. Dar iarăşi, nu e necesar ca cineva să fie un Maestru Spiritual de cel mai înalt nivel pentru a le putea deţine. Cineva nici n-ar trebui să fie un mare căutător. Chiar şi cineva care duce o viaţă normală, ordinară şi nedivină poate dezvolta aceste puteri. 


În India eu am întâlnit câţiva căutători, pe care nu-i pot numi căutători sinceri, - care aveau puţină putere ocultă sau kundalini. În cele mai multe cazuri e floseau greşit aceste puteri. Ei îşi deschideau cel de-al treilea ochi pentru a afla ce gândesc despre ei iubitele lor. Aceasta este ridicol. Aceeaşi putere a celui de-al treilea ochi ei ar fi putut-o folosi pentru a-şi distruge gândurile întunecate, obscure şi impure. Ei au avut capacitatea, dar ei nu au folosit-o. 


De asemenea eu am cunoscut pe cineva care îşi folosea puterea ocultă pentru a-şi ameninţa duşmanii săi în timpul nopţii şi să-i oblige să facă în dimineaţa următoare tot ce dorea el. Folosindu-şi puterea ocultă, cel de-al treilea ochi, el i-a transformat pe duşmanii săi în sclavi. El şi-ar fi putu folosi cel de-al treilea ochi pentru a afla care este Voinţa lui Dumnezeu în propria sa viaţă şi în vieţile altor oameni. Dacă ar fi fost Voinţa lui Dumnezeu să grăbească progresul spiritual al cuiva, atunci el şi-ar fi putut folosi cel de-al treilea ochi pentru a acorda un ajutor. Fiecare centru are ceva special de oferit. Atunci când este folosit corect, devine un adevărat dar pentru Pilotul Interior şi pentru întreaga omenire. 


Eu vreau să precizez foarte clar că deschiderea centrelor nu însemnă că cineva Îl realizează pe Dumnezeu sau că se află pe cale de a-L realiza pe Dumnezeu. Deschiderea centrelor nu este neapărat precursoarea realizării lui Dumnezeu. Nu, nicidecum! Realizarea lui Dumnezeu nu are nimic de-a face cu deschiderea centrelor. Nu contează câţi centri a putut cineva deschide, chiar dacă cineva a deschis toate cele şapte centre, aceasta nu indică că el se află aproape de realizare sau că este realizat.

Din punctul de vedere spiritual cel mai înalt, deschiderea chakrelor este asemenea unui joc pe care o mamă îl joacă împreună cu copiii ei într-un parc. Copii sunt bucuroşi datorită jocului, iar mama îşi arată capacitatea. Nu este deloc vorba de mândria sau vanitatea ei. Este doar datorită faptului că mama doreşte să amuze copiii. Ea poate oferi copiilor puţină bucurie, puţină plăcere, de aceea ea joacă aceste jocuri. De obicei, Domnul Shiva de pe planul sahasrara împreună cu soţia sa, Shivani, de pe planul muladhara, acolo unde kundalini este adormită, se joacă împreună. Atunci când ei se joacă cu copiii lor în lumea interioară, încep să funcţioneze puterile oculte.  

Muladhara, chakra de la bază


Când cineva a pus stăpânire pe centrul muladhara, atunci el poate deveni invizibil la propria dorinţă. El poate învinge toate bolile. El poate cunoaşte orice doreşte să cunoască şi să descopere orice doreşte să descopere. Dacă cineva doreşte să descopere Compasiunea lui Dumnezeu, Lumina lui Dumnezeu, Dragostea lui Dumnezeu pentru el, atunci el poate să facă acest lucru. Dar dacă cineva foloseşte aceeaşi putere în scopul de a afla ce se petrece în minţile altor oameni, sau ceea ce se întâmplă în vieţile lor exterioare, sau dacă cineva o foloseşte pentru a afla din curiozitate dacă va izbucni un al treilea război mondial atunci această putere este folosită greşit. Când o persoană care stăpâneşte centrul muladhara vede că cineva suferă de o anumită boală, el trebuie să ştie dacă acel individ merită boala sau dacă ea este rezultatul unui atac ostil. Dacă acea persoană a săvârşit ceva greşit, atunci în mod normal legea karmei îl obligă să primească pedeapsa. Dar dacă boala nu provine de la legea karmei, ci mai curând este rezultatul atacului unei forţe ostile, şi dacă voinţa lui Dumnezeu este ca boala să fie vindecată, atunci în mod normal persoana spirituală care are capacitatea ar trebui s-o vindece. Dar dacă el face acest lucru din propria sa dorinţă şi dacă el acţionează într-un mod nedivin şi doar se laudă, atunci el încalcă legea cosmică. El ar putea vindeca acea persoană, dar această vindecare va acţiona eventual atât împotriva vindecătorului, cât şi împotriva persoanei vindecate. Acest lucru va contribui la creşterea calităţilor lor ignorante şi autodistructive. În acest mod, vindecătorul trebuie să ştie dacă Voinţa lui Dumnezeu este ca persoana respectivă să fie vindecată. Doar în acest caz trebuie să vindece. Altfel, el trebuie să păstreze tăcerea şi să nu facă nimic. Te-ai putea întrba: cum poate el să nu facă nimic atunci când vede pe cineva care suferă? Lasă-l să meargă adânc în interior şi să vadă cine este Acela care suferă în şi prin acel individ. El va descoperi că Dumnezeu este acela care are o experienţă specială pentru un scop anume în şi prin acea persoană.

Svadhisthana, chakra de la splină


Când cineva stăpâneşte centrul svadhistana, el obţine puterea dragostei. El iubeşte pe oricine şi este iubit de oricine, atât fiinţele umane cât şi animalele. Anume acesta este locul unde oameni cad foarte des de pe calea luminii şi adevărului. Dragostea divină este expansiune şi expansiunea este iluminare. Dragostea poate fi exprimată prin prisma expansiunii coonştiinţei noastre divine sau poate fi exprimată prin intermediul plăcerii. Când centrul svadhisthana este deschis, vitalul inferior, forţele sexuale vor încerca să coboare conştiinţa căutătorului. Dar dacă în acelaşi timp el poate aduce în jos puritate din abundenţă de la centrul anahata, centrul inimii, atunci aceasta impuritate va fi transformată în puritate. Iar puritatea este transformată eventual în divinitatea eternă şi mereu-împlinitoare. Dar dacă el nu poate aduce în jos puritate, atunci viaţa sa va fi distrusă cu adevărat. Vitalul inferior acţionează cel mai vehement şi puternic şi uneori devine chiar mai grav decât vitalul inferor al fiinţelor umane ordinare. O fiinţă umană obişnuită nu se complace în viaţa vitală la fel cum o fac unii căutători după ce şi-au putut deschide centrul svadhisthana. 

Manipura, chakra ombilicală


Dacă cineva obţine controlul asupra centrului manipura, el poate învinge tristeţea şi suferinţa. Nu contează ce se întâmplă în viaţa sa, el nu se va simţi trist sau mizerabil. Dar, la fel ca şi chakra svadhisthana, acest centru poate crea o problemă. Acest centru este de asemenea periculos. Cineva poate crea suferinţe pentru alţii dacă el foloseşte greşit puterea chakrei manipura şi astfel să trimită lumii un blestem. Acest centru, ca şi ajna chakra, îi poate arăta căutătorului unde a dispărut după moarte ruda sa sau cineva apropiat. El îi arată în ce mod acea persoană parcurge lumea vitală şi intră în lumea subtilă şi în planurile superioare. El arată în ce mod sufletul după moarte trece de la un nivel la altul. Acest centru oferă de asemenea puterea transmutării. Cineva poate mări un obiect sau îl poate reduce la o dimensiune foarte mică. În plus, acest centru posedă o putere vindecătoare. Aşa cum am menţionat mai înainte, dacă cineva poate folosi această putere în mod corect, în conformitate cu Voinţa lui Dumnezeu, atunci este cu adevărat o binecuvântare. În caz contrar, nu este decât un blestem.

Anahata, chakra inimii.


Puterea centrului inimii este incredibilă. Un căutător care stăpâneşte centrul anahata are acces liber atât în lumile vizibile, cât şi în cele invizibile. Timpul i se abandonează; spaţiul i se abandonează. Atunci când foloseşte acest centru, el poate călători în oricare loc al lumii în câteva secunde, fiind în corpul său subtil. Dar în timp ce face acest lucru, el îşi asumă un mare risc. Să presupunem că el doreşte să călătorească în mod ocult şi spiritual în Europa ca să vadă ce se întâmplă acolo. Dacă el nu obţine aprobarea potrivită din partea celorlalte centre, sau dacă celelalte centre nu cooperează, atunci celelalte centre ar putea să nu-i permită sufletului să se întoarcă în corp după călătoria sa. În India cunosc câteva cazuri în care yoghinii şi-au părăsit corpurile prin centrul inimii fără a primi ajutor sau permisiune sau măcar fără a informa celelalte centre. Ei simţeau că celelalte centre nu posedă aceeaşi calitate specială ca şi centrul inimii, şi deci ei foloseau centrul inimii. Apoi celelalte centre au devenit geloase. Gelozia există pretutindeni, atât în lumea exterioară cât şi în cea interioară. Chiar şi zeii cosmici se bucură de gelozie. Astfel, din cauza invidiei, celelalte centre nu i-au permis sufletului să se întoarcă. În cazul în care cineva foloseşte această putere el trebuie să primească mai întâi permisiunea Pilotului Interior. Dacă Pilotul Interior aprobă acest lucru, atunci celelalte centre nu pot produce nici un prejudiciu, deoarece Pilotul interior posedă infinit mai multă putere decât aceste centre. 


În centrul anahata cineva poate savura cea mai adâncă beatitudine a unităţii; cineva poate avea bucurie pură. Fiecare persoană poate privi o floare şi să primească bucurie, dar intensitatea bucuriei pe care acea floare o posedă nu o putem savura cu toţii. Dacă cineva deshide centrul inimii şi priveşte o floare, imediat toată bucura, toată frumuseţea pe care floare o posedă va deveni a sa. Dacă cautătorul priveşte oceanul vast, în interiorul inimii sale el este obligat să simtă oceanul vast. El priveşte cerul vast şi intră în cer, el devine cerul. Orice lucru vast, pur, divin, sublim pe care el îl priveşte, îl poate simţi imediat ca fiind al său propriu şi poate deveni una cu acel lucru. Nu există nici o diferenţă între ceea ce el vede şi ceea ce el este. În conştiinţa sa el devine însuşi obiectul pe care îl vede.


Aceasta nu este imaginaţia sa. Departe de aşa ceva! Inima sa este o inimă divină care întruchipează Conştiinţa Universală. Inima spirituală nu este inima pe care o găsim în corpul nostru fizic. Inima spirituală este mai vastă decât cel vast. Ea este mai vastă decât însăşi Conştiinţa Universală. Noi întotdeauna spunem că nu poate exista nimic deasupra Conştiinţei Universale, dar aceasta este o greşeală. Inima spirituală adăposteşte Conştiinţa Universală. Acest centru este foarte sigur atunci când îl folosim pentru a ne identifica cu vastitatea, frumuseţea naturii. Dar atunci când îl folosim pentru a călători dincolo de limitele corpului, ne asumăm un risc.

Vishuddha, chakra gâtului
Acela care deţine controlul asupra centrului vishuddha are capacitatea de a transmite lumii mesaje divine. Natura universală îi dezvăluie misterele sale care fuseseră ascunse de veacuri. Aici natura i se închină căutătorului. El poate să-şi păstreze tinereţea eternă. Lumea exterioară i se abandonează. Lumea interioară îl îmbrăţişează. Noi obţinem mesaje care vin din diferite planuri de conştiinţă. Dar atunci când cineva primeşte un mesaj de la centrul vishuddha, acel mesaj este sublim şi etern. Atunci când acest centru este deschis, omul primeşte mesaje directe de la Cel prea Înalt şi devine un purtător de cuvânt al Celui prea Înalt. Omul devine un poet, un cântăreţ sau un artist. Toate formele de artă sunt exprimate prin acest centru. Acest centru este dschis la foarte mulţi indivizi. El funcţionează în conformitate cu gradul deschiderii sale, în conformitate cu dezvoltarea persoanei. În acest centru nu există practic nici un risc. Este un centru blând; el nu inteferează cu alte centre şi celelalte centre îl lasă în pace. 


Ajna, chakra dintre sprâncene
Acela care obţine controlul asupra chakrei ajna, îşi distruge trecutul întunecat, îşi întăreşte vitorul de aur şi manifestă prezentul pe o cale de împlinire supremă. Puterile sale psihice şi oculte depăşesc toate limitele; ele sunt nesfârşite. Chakra ajna, care este localizată un pic mai sus de sprâncene, este centrul cel mai puternic. 


Primul lucru pe care cineva îl face atunci când cel de-al treilea ochi este deschis, în cazul în care este deschis în mod corect, este să-şi distrugă trecutul întunecat, nedivin şi lipsit de aspiraţie. Acuma, noi vedem ceva şi avem o experienţă. Dar există o diferenţă între experienţa noastră şi ceea ce reprezintă obiectul pe care noi îl experimentăm. Însă atunci când centrul ajna este deschis noi experimentăm însuşi obiectul. Noi devenim una cu obiectul pe care noi îl exprimentăm. În acel timp, a vedea şi a deveni merg împreună. Vederea însăşi este devenire şi devenirea este vedere. Din acest motiv, aspirantul care şi-a deschis cel de-al treilea ochi doreşte să-şi elimine trecutul din memoria sa. Să presupunem că în această încarnare cineva a devenit un yoghin. Dacă el priveşte înapoi în încarnările sale precedente, el ar putea afla că fusese un hoţ sau poate mai rău. Deoarece el nu mai doreşte să intre din nou în acea experienţă, el va încerca să distrugă acea parte din trecutul său. Acuma el posedă puterea necesară. 

Când cineva Îl realizează pe Dumnezeu, trecutul este şters în mod automat. Aşa cum am mai menţionat înainte, dacă cineva şi-a deschis cel de-al treilea ochi sau oricare alt centru, nu înseamnă că cineva L-a realizat pe Dumnezeu. Când cineva îl realizează pe Dumnezeu, trecutul obscur, impur şi nedivin este iluminat şi nimicit totodată. În momentul realizării lui Dumnezeu, are loc iluminarea. Este la fel cum ai trece dintr-o cameră întunecată în alta luminată. Se face lumină acolo unde înainte era numai întuneric. Realizarea lui Dumnezeu este ilmuminare imediată. 


Prin intermediul chakrei ajna, trecutul poate fi nimicit iar viitorul poate fi adus în vecinătatea prezentului. Dacă cineva ştie că peste zece ani el va face un anumit lucru, va realiza ceva ori va creşte în ceva, atunci folosindu-şi cel de-al treilea ochi el ar putea realiza acel lucru chiar astăzi. El nu trebuie să aştepte zece, cincisprezce sau douăzeci de ani.


Dar dacă cineva aduce la suprafaţă rezultatul viitor, aceasta poate fi uneori periculos. Se întâmplase de multe, multe ori ca viitorul unui individ să fie foarte senin, foarte luminos. Dar când viitorul este adus direct în vecinătatea prezentului, măreţia rezultaului îl copleşeşte şi îl sperie pe căutător. Căutătorul este ca un elefant tânăr. El creşte în forţă şi peste zece ani el va deveni foarte puternic. Dar dacă puterea vine chiar acum, poate să lipsească receptivitatea interioară. Puterea vine dar ea nu poate fi adusă sub control, sau nu poate fi păstrată într-un vas sigur. În acea perioadă puterea însăşi acţionează ca un duşman şi distruge persoana care a invocat-o. Astfel, există un mare pericol în cazul în care cineva ia viitorul şi-l aduce în prezent.

Lăsaţi prezentul să crească şi să-şi joace rolul. Trecutul şi-a jucat rolul; acuma prezentul vine să-şi joace rolul. Doar în anumite cazuri, când Dumnezeu doreşte ca un căutător să facă un progres foarte rapid, în loc să meargă sistematic el poate alerga extrem de rapid. El este la fel ca un şcolar. Câteodată, un anumit elev nu parcurge toate etapele de la grădiniţă, şcoală primară şi liceu. Câteodată el sare peste diferite nivele. În viaţa spirituală, de asemeanea, dacă Voinţa lui Dumnezeu este ca viitorul să fie adus în prezent, atunci nu există nici un pericol. Dar, în caz contrar, există un mare pericol.

 
Cu cel de-al treilea ochi cineva poate realiza foarte multe lucruri. Cel de-al treilea ochi are ceea ce Dumnezeu, puterea ultimă, este. Dacă puterea ultimă este folosită greşit de către cel de-al treilea ochi, atunci totul este numai distrugere. Dar dacă cel de-al treilea ochi foloseşte Puterea ultimă, transcendentală, în mod corect şi divin, atunci aceasta va fi o mare binecuvântare, cea mai mare binecuvântare pe care şi-ar putea imagina umanitatea.

Sahasrara, chakra din creştetul capului
Chakra sahasrara este plină de linişte şi nu interferează cu nimic. Este asemenea celui mai în vîrtsă membru al familiei; nu deranjează pe nimeni şi nu vrea să fie deranjat de nimeni. Când acest centru este deschis permanent, cineva savurează beatitudinea infinită şi devine inseparabil una cu lumea etern-transcendentă de Dincolo. Omul descoperă că el este fără de naştere şi fără de moarte. El întotdeauna are de-a face cu Infinitatea, Eternitatea şi Nemurirea. Acestea nu sunt pentru el doar termeni vagi; ele sunt toate realităţi. În acest moment el se vede pe sine ca fiind Eternitatea şi creşte întru Eternitate; în momentul următor el se vede pe sine ca fiind Infinitatea şi creşte întru Infinitate; după câteva momente el se vede pe sine ca fiind Nemurirea şi astfel creşte întru Nemurire în conştiinţa sa. Şi uneori se întâmplă ca Infinitatea, Eternitatea şi Nemurirea, toate să meargă împreună în conştiinţa sa. 

Când chakra sahasrara este deschisă, Pilotul interior devine un prieten adevărat. Aici Infinitul şi fiul Său ales devin prieteni foarte buni ca să împlinească o misiune specifică pentru manifestarea lor mutuală. Ei împărtăşesc multe secrete, milioane de secrete într-o sinfură clipită. Pe de oparte Tatăl şi cu Fiul savurează pace şi beatitudine infinită; iar pe de altă parte ei discută problemele lumii, problemele universale într-o singură clipită. Dar problemele lor nu sunt probleme ca atare. Problemele lor sunt doar nişte experienţe în Jocul lor Cosmic. 


Dintre toate centrele, cel mai înalt, cel mai pacific, cel mai însufleţit, cel mai rodnic este sahasrara. Acolo Infinitatea, Eternitatea şi Nemurirea au devenit una. Sursa devine una cu creaţia şi creaţia devine una cu Sursa. Aici cunăscătorul şi Cunoscutul, cel care iubeşte şi Iubitul, servitorul şi Stăpânul, fiul şi Tatăl, toţi devin una. Împreună Creatorul şi creaţia îşi transcend Visul şi Realitatea lor. Visul lor îi face să simtă ceea ce simt şi Realitatea lor îi face să simtă ceea ce pot face. Realitatea şi Visul devin una.

Capitolul 4
Concentrarea, meditaţia, puterea voinţei şi dragostea.
Concentrarea în kundalini yoga
Un căutător se concentrează asupra centrelor pentru a-i deschide. Acesta este un proces îndelungat, dificil, nesigur şi periculos. Dacă căutătorul nu face un efort conştient suficient, atunci procesul este nevoit să fie îndelungat. Dacă întreaga fiinţă a căutătorului nu cooperează, atunci procesul este menit să fie dificil. Pe parcursul călătoriei, dacă căutătorul se împrietineşte cu teama, atunci procesul este nevoit să fie nesigur. Pe parcursul călătoriei, dacă căutătorul se împrietineşte cu îndoiala, atunci procesul este nevoit să fie extrem de periculos. 

În toate tipurile de yoga voi aveţi nevoie de un învăţător spiritual. În Kundalini Yoga necesitatea de a avea un învăţător spiritual este de importanţă crucială. Dacă voi urmaţi alte căi de yoga, fără îndoială că aveţi nevoie de un Maestru, dar dacă vouă nu vă pasă de nici un Maestru, dacă voi doriţi să mergeţi încet, treptat, asemenea unui car cu boi din India, atunci nu există nici un pericol. Nu există nici un pericol care să implice alte căi. Voi vă veţi atinge destinaţia doar peste mii de ani, într-o altă viaţă, dar în călătoria voastră fără nici un ghid nu există nici un pericol. Dar în kundalini yoga dacă voi nu aveţi un Maestru adevărat care să vă înveţe, atunci voi vă jucaţi cu focul. Dacă centrii spirituali, în special centrii inferiori: muladhara, svadhisthana şi manipura sunt deshişi la timpul nepotrivit, fără o pregătire completă, atunci ei îi pot crea căutătorului mizerii de nedescris. Învăţătorul îşi foloseşte înţelepciunea sa vastă pentru a scurta drumul studentului. Învăţătorul îşi floseşte compasiunea sa adâncă pentru a trnsforma drumul dificil al studentului într-un drum uşor şi neted. Învţătorul îşi foloseşte lumina iluminatorie ca să înlăture incertitudinea din mintea studentului şi să o înlocuiască cu certitudinea absolută. Învăţătorul îşi foloseşte puterea neînfrântă pentru a înlătura orice pericol de pe calea studentului, de la începutul şi până la sfârşitul clătoriei sale. De asemenea el face ca drumul să fie inundat de lumina soarelui, astfel încât studentul să poată alerga cel mai rapid, fără nici un pericol sau obstacol în calea sa. 
Meditaţia în kundalini yoga
Căutătorul meditează asupra minţii sale, asupra inimii sale, sau asupra oricărui obiect sau subiect. Dar scopul său la început este de a-şi goli mintea, de a-şi calma mintea, de a-şi linişti mintea. El meditează pentru a-şi extinde individualitatea sa umană în Universalitatea cea mai înaltă a lui Dumnezeu. El meditează pentru a-şi extinde personalitatea sa umană în Viaţa nesfrârşită şi eternă a lui Dumnezeu. Vine o vreme în viaţa căutătorului când el descoperă că este în acelaşi timp atât iubitorul cât şi Iubitul. Sufletul ce aspiră, pe care el îl întruchipează, este iubitorul din el, iar Sinele transcendental pe care el Îl revelează dinăuntru este Iubitul său. 

La început, în anii pregătitori ai vieţii sale spirituale, căutătorul trebuie să respecte anumite discipline severe. El trebuie să mediteze în fiecare dimineaţă la aceeaşi oră, în acelaşi loc,- un loc în care să nu pătrundă influenţele lumii. Dacă el este destul de norocos el poate vedea răsăritul soarelui în timp ce meditează. Energia dinamică, forţa creatoare, mesajul speranţă al eliberării care vine de la razele soarelui vor intra în căutător. Înainte de a intra în meditaţie el trebuie să facă un duş propice astfel încât corpul său exterior să fie curat. Atunci când meditează căutătorul trebuie să fie îmbrăcat uşor, preferabil în culoarea albă, care este culoarea purităţii. El ar trebui să aprindă beţişoare parfumate şi lumânări şi să aşeze în faţa sa nişte flori, pentru a-şi oferi o inspiraţie în plus. Pe parcursul timpului, dacă cautătorul face aceste lucruri, pacea, lumina şi beatitudinea vor coborî asupra sa şi la ora aleasă de Dumnezeu el va putea auzi vocea liniştii. Vocea liniştii îl va binecuvânta pe căutător cu o anumită putere intuitivă. Dacă căutătorul foloseşte această putere intuitivă nu potrivit propriei sale dorinţe, ci în concordanţă cu Voinţa lui Dumnezeu, treptat el va putea deschide chakrele kundalini. Acest proces este destul de uşor şi în acelaşi timp rezultatul este suficient de eficace şi cel mai satisfăcător. Căutătorul nu parcurge discipline austere. El nu se concentrează pe fiecare centru aşa cum alţi căutători fac. El pur şi simplu îşi foloseşte puterea intuitivă. Puterea intuitivă îi poate deschide centrii foarte uşor şi eficace. 

Puterea-Voinţă în kundalini yoga
Maeştrii spirituali de cel mai înalt nivel nu folosesc concentrarea sau meditaţia pentru a-şi deschide chakrele. Ei pur şi simplu îşi folosesc puterea voinţei invincibilă şi atotputernică şi deschid cele şapte centre la fel de uşor aşa cum cineva ar mânca şapte pere. Puteţi numi această putere – voinţă, lumina sufletului sau respiraţia spiritului. Această putere-voinţă este ca o putere vulcanică divină. Lor le este suficient câteva secunde pentru a deschide un centru.


Aceşti mari maeştri spirituali au parcurs de asemenea calea unei concentrări puternice şi unei meditaţii adânci. Ei nu s-au concentrat şi nu au meditat asupra chakrelor; ei s-au concentrat asupra picioarelor lui Dumnezeu şi au meditat asupra inimii lui Dumnezeu. De la picioarele lui Dumnezeu ei au primit compasiunea continuă a lui Dumnezeu, iar de la inima lui Dumnezeu ei au primit Dragostea nemărginită a lui Dumnezeu. În timp ce se jucau cu Compasiunea lui Dumnezeu ei au văzut şi simţit că Compasiunea lui Dumnezeu nu era altceva decât Puterea-Voinţă neînfrântă a lui Dumnezeu. În timp ce ei se jucau cu Dragostea lui Dumnezeu, ei au văzut şi au simţit că Dragostea lui Dumnezeu nu a fost nimic altceva decât Înţelepciunea-Lumină a lui Dumnezeu.

Când acestor maeştri pe parcursul timpului li s-a oferit posibilitatea să folosească această Lumină şi Putere infinită, ei au folosit-o numai atunci când Pilotul lor interior le-a ordonat şi nu la propria dorinţă. Un maestru spiritual autentic are mai puţină libertate în sensul obişnuit al cuvântului, decât o fiinţă umană obişnuită. O fiinţă umană obişnuită are o putere de alegere limitată. Ea poate folosi puterea sa limitată de alegere pentru a merge împotriva voinţei lui Dumnezeu la propria sa dorinţă. Dar un Maestru spiritual autentic şi-a abandonat voinţa sa individuală Voinţei Supremului. El nu poatea niciodată avea o voinţă personală diferită de Voinţa Divină.


Supremul Absolut îl roagă pe Maestrul spiritual să-şi folosească întotdeauna lumina-înţelepciune înainte de a-şi folosi puterea-voinţă. Foarte des, yoghinii ordinari şi oamenii care se bucură de ocultism şi magie nu folosesc deloc înţelepciunea-lumină. Ei îşi folosesc puterea-voinţă care vine din vital. Puterea-voinţă poate veni din lumea vitală, din regiunea sufletului sau din Sinele Transcendental. Când noi folosim puterea-voinţă din Sinele Transcendental, suntem în siguranţă, în totală siguranţă. Când ne folosim puterea voinţă din regiunea sufletului, suntem de asemenea în siguranţă. Dar când ne folosim puterea-voinţă din vital, -vitalul inferior, vitalul agresiv, vitalul distructiv sau chiar vitalul dinamic, atunci ne aflăm în pericol. Foarte des oamenii care fac acest lucru crează pericol şi dificultăţi pentru ei înşişi şi pentru alţii, deoarece ei nu au un control suficient asupra forţei lor vitale. Dar un Maestru Spiritual adevărat foloseşte întâi Înţelepciunea-Lumină a lui Dumnezeu şi mai apoi foloseşte Puterea-Voinţă a lui Dumnezeu pentru a ilumina umanitatea oarbă şi pentru a hrăni umanitatea flămândă.

Dragostea şi viaţa vitală inferioară în Kundalini Yoga. 
Adevărata dragoste şi viaţa vitală inferioară sunt două lucruri cu totul diferite. Concentrarea este vigilenţă exterioară. Meditaţia este vigilenţă interioară. Concentrarea spune că viaţa vitalului inferior nu trebuie suprimată, ci sublimată. Meditaţia spune că viaţa vitalului inferior nu trebuie doar sublimată, ci de asemenea perfecţionată, iluminată şi eliberată. Nu este o sarcină uşoară să învingi mişcările vitale inferioare. Aceasta nu se poate face dintr-o dată, ci încet şi sigur. Dacă voi alergaţi spre ţel cu paşi regulaţi, atunci sunteţi obligaţi să-l atingeţi. Întotdeauna voi trebuie să duceţi o viaţă de puritate, o viaţă de vigilenţă conştientă şi o viaţă de autodăruire. Şi atunci vitalul inferior poate fi transformat într-un vital dinamic, iluminat care poate fi utilizat chiar de însuşi Dumnezeu.

Concentrarea ne spune că viaţa dragostei nu trebuie să existe între umanul limitat din noi şi umanul limitat din alţii. Concentrarea ne spune mai departe că viaţa ddragostei trebuie să existe între divinitatea din noi şi divinitatea şi nemurirea din Dumnezeu. Doar atunci dragostea noastră şi Dragostea lui Dumnezeu pot fi împreună împlinite. 


Meditaţia spune că viaţa dragostei trebuie să aibă loc între realizarea noastră de Dumnezeu şi manifestarea lui Dumnezeu în noi. Meditaţia ne spune mai departe că viaţa dragostei trebuie să se petreacă între pasiunea transformată şi perfecţionată a corpului şi extazul iluminator şi împlinitor al Spiritului.

Animalul din noi nu ştie ce este adevărata dragoste. Umanul din noi ştie perfect ce este adevărata dragoste, dar el simte că adevărata dragoste este dincolo de limitele sale. Divinitatea din noi ştie că adevărata dragoste este în interiorul accesului nostru liber. Şi ea ne spune în mod însufleţit, emfatic şi categoric ce este adevărata dragoste. Adevărata dragoste este dăruirea de sine necontenită şi Dumnezeu-devenirea nesfârşită.

Concentrarea

Majoritatea dintre voi cunosc multe despre concentrare şi meditaţie. Aş vrea să vă spun că nu contează ce cale urmaţi sau ce fel de yoga practicaţi, trebuie să acordaţi cea mai mare importanţă concentrării şi meditaţiei. Acuma, ce înţelegem noi prin concentrare? Ce facem noi de fapt atunci când ne concentrăm? Când vă concentraţi trebuie să simţiţi că nu există nimic altceva în afara lucrului asupra căruia vă concentraţi. Când vă concentraţi, încercaţi să uitaţi de restul lumii: ceea ce se află în interiorul vostru, în jurul vostru, de-asupra voastră, de desubtul vostru. Concentraţi-vă doar asupra unui singur obiect. Dacă doriţi să vă concentraţi asupra vârfului degetului mare, imaginaţi-vă că unica voastră posesiune este degetul vostru mare. Nu există nimic altceva pe care voi să puteţi revendica ca fiind al vostru propriu. Restul corpului nu vă aparţine,- doar degetul vostru mare. Dacă doriţi să vă concentraţi asupra vârfului nasului, simţiţi că voi sunteţi posesorul doar nasului vostru; voi nu sunteţi posesorul ochilor voştri, urechilor voastre, gurilor voastre, buzelor voastre. Dacă începeţi să vă gândiţi la altceva, simţiţi că intraţi într-un teritoriu străin. În acest mod voi vă veţi putea dezvolta puterea de concentrare. Voi sunteţi liberi să alegeţi pentru concentrare oricare parte a corpului vostru, dar încercaţi să folosiţi o anumită parte pe care să o simţiţi ca fiind a voastră proprie. Şi, nu vă concentraţi asupra braţului, a mâinii sau piciorului vostru. Luaţi o parte foarte mică a corpului vostru, nasul sau vârful degetului mare. Cu cât obiectul concentrării e mai mic cu atât e mai potrivit pentru concentrare.

 
Dacă doriţi să vă concentraţi asupra bătăii inimii voastre, să nu vă fie teamă. Există câţiva începători care simt că atunci când se concentrează asupra bătăii inimii lor, inima lor se va opri şi ei vor muri. În ei intră o frică copleşitoare. Ei simt că vor muri imediat. Ei s-ar putea să se concentreze pe orice altceva, dar când vine vorba de a se concentra asupra bătăii inimii lor, le este frică. Dar dacă tu doreşti să fii un adevărat erou în viaţa ta spirituală, ar trebui să te concentrezi asupra bătăii inimii tale. Aceasta este pentru tine ocazia de aur de a intra în viaţa eternă. De fiecare dată când auzi sunetul bătăii inimii tale, imediat simte acolo viaţa ta infinită, nemuritoare. 

Dacă doriţi să vă dezvoltaţi foarte rapid puterea de concentrare, atunci faceţi vă rog următoarele. Înainte de a vă concentra, spălaţi-vă foarte bine pe faţă şi ochi. Apoi desenaţi pe perete un punct negru, care să fie la nivelul ochilor şi aşezaţi-vă în faţa punctului, cam la vreu zece inci depărtare. Concentraţi-vă asupra punctului. După câteva minute încercaţi să simţiţi că în timp ce inspiraţi, respiraţia voastră vine din acel punct, şi că de asemenea punctul inspiră, luând respiraţia de la voi. Încercaţi să simţiţi că există doar două persoane: dv-ă şi punctul negru pe care l-aţi creat. Respiraţia dv-ă provine de la acel punct iar respiraţia sa provine de la dv-ă. Timp de zece minute, dacă concentrarea voastră este foarte puternică, voi veţi simţi cum ceva din interiorul vostru va părăsit. Şi ce este acel ceva? Este sufletul vostru. Sufletul vostru va părăsit şi a intrat în punctul negru de pe perete. Acuma, simţiţi că conversaţi cu sufletul dv-ă. Sufletul dv-ă vă ia în lumea sufletului pentru realizare, iar dv-ă aduceţi sufletul în lumea dv-ă pentru manifestare. În acest mod vă puteţi dezvolta foarte uşor puterea de concentrare. Dar această metodă trebuie practicată. Există foarte multe lucruri care sunt foarte simple prin practică, dar din cauză că nu practicăm noi nu obţinem nici un rezultat. 
Meditaţia

Puterea concentrării poate fi dezvoltată foarte rapid doar atunci când te concentrezi asupra unui lucru foarte mărunt, ceva cât se poate de mic. Puterea meditaţiei este în totalitate diferită. Când doriţi să vă dezvoltaţi puterea meditaţiei gândiţi-vă la ceva foarte vast. Gândiţi-vă la cer sau la mare. Când meditaţi dimineaţa devreme sau seara, nu trebuie să fiţi în faţa unui ocean sau să priviţi cerul dacă nu doriţi acest lucru. Dacă puteţi vedea răsăritul soarelui în timpul dimineţii este foarte util. Dar dacă voi nu aveţi ocazia să vedeţi soarele, cerul sau marea, nu-i nimic. Încercaţi să vedeţi răsăritul soarelui în interiorul vostru; încercaţi să vedeţi cerul în interiorul vostru; încercaţi să vedeţi oceanul în interiorul vostru. Inima voastră spirituală este infinit mai vastă decât oceanul şi infinit mai vastă decât cerul.

Când meditaţi, vă rog, nu aşteptaţi nimic nici de la voi înşivă şi nici de la Dumnezeu. Voi veţi fi în satre să faceţi cel mai rapid progres dacă nu aşteptaţi nimic de la meditaţia voastră. Nu aşteptaţi că mâine Dumnezeu vă va face instrumentul Său ales. Doar meditaţi asupra Inimii lui Dumnezeu care este numai Lumină. Iar dacă doriţi să vă concentraţi, concentraţi-vă asupra Picioarelor lui Dumnezeu, care sunt numai Compasiune. Voi nu aveţi nevoie de mii de lucruri, nici de la viaţa vostră, nici de la Dumnezeu. Voi aveţi nevoie doar de Compasiunea lui Dumnezeu şi de Lumina lui Dumnezeu. Dacă aveţi aceste lucruri, atunci voi aveţi totul.

Hatha Yoga

Fie prin concentrare, fie prin meditaţie voi vă puteţi trezi puterea kundalini. Dar dacă doriţi să vă dezvoltaţi puterile kundalini, există un proces simplu. Practicaţi Hatha yoga. Aici în vest există mulţi, mulţi învăţători care vă pot învăţa hatha yoga şi care sunt foarte buni în practicarea exerciţiilor. Hatha yoga vă va ajuta să vă purificaţi conştiinţa corpului, iar puritatea este de-o importanţă colosală în kundalini yoga. Hatha yoga este uniunea calităţii soarelui şi cea a lunii: altfel spus, calitatea dinamică şi calitatea blândă din noi. Calitatea dinamică este puterea, iar calitatea blândă este frumuseţea. Acestea două sunt unite în Hatha Yoga. Raja Yoga, pe de altă parte, înseamnă uniunea dintre conştiinţă şi iluminare. Când conştiinţa şi iluminarea devin una, voi puteţi obţine tot ce doriţi.

Yoga abandonului 
Dacă voi Îl doriţi doar pe Dumnezeu, Lumina lui Dumnezeu şi Adevărul cel mai Înalt, atunci aş vrea să spun că ar trebui să urmaţi doar o singură cale şi anume calea dăruirii de sine, calea abandonării şi calea abnegaţiei constante. Dacă voi doriţi să realizaţi Infinitul, Absolutul, atunci urmaţi calea abandonului constant şi necondiţionat. Acest abandon nu este abandonul unei persoane leneşe. Acesta este abandonul cuiva care este dinamic şi activ şi întotdeauna pregătit să se ofere pe sine însuşi, să devină ceea ce Dumnezeu doreşte ca el să devină. 


Dacă urmaţi hatha yoga, raja yoga, karma yoga, bhakti yoga sau jnana yoga, nu contează ce cale urmaţi, atunci când vă veţi atinge ţelul, va fi la fel cum aţi primi din copac câţiva mango foarte delicioşi. Voi aţi văzut mango-urile şi le-aţi primit, însă proprietarul nu se află acolo. Dar dacă voi urmaţi yoga abandonului necondiţionat, în care voinţa umană este oferită Voinţei divine, atunci voi Îl veţi obţine pe însuşi proprietarul copacului, şi proprietarul îţi va oferi cu bucurie fructele din toţi copacii grădinii sale.

Yoga abandonului poate fi practicată împreună cu toate celelalte sisteme de yoga; dar acela care Îl doreşte doar pe Dumnezeu, Dumnezeu – Adevărul infinit, Dumnezeu –Pacea infinită, Lumina infinită şi Beatitudinea infinită, cu siguranţă trebuie să practice yoga abandonului.

Capitolul 5
 Descoperirea de sine şi transformarea
Există două lumi: lumea exterioară şi lumea interioară. Când kundalini este destul de adormită, omul este trezit pentru lumea exterioară. El doreşte să primească tot ce-i poate oferi lumea exterioară şi el simte că poate obţine satisfacţie doar de la ce-i poate oferi lumea exterioară. 


 Când kundalini este trezită omul este în totalitate conştient de lumea interioară. El ştie că lumea exterioară nu-i poate satisface nevoile sale interioare. El a adus la suprafaţă capacitatea lumii interioare, pe care el o apreciază ca fiind mult superioară  capacitaţii lumii exterioare. El a adus la suprafaţă puterile ascunse, puterile oculte, din interiorul său. El poate folosi aceste puteri corect sau el le poate folosi greşit. Atunci când el foloseşte în mod divin puterile kundalini, el devine o adevărată mândrie a Mamei Supreme. Atunci când el le foloseşte greşit el devine cel mai rău inamic al conştiinţei omului şi al propriei sale evoluţii personale. 

După cum nouă tuturor ne place să ne jucăm, la fel Mamei Divine şi Tatălui nostru Divin le place să se joace. Mama Divină, Parvati, şi Tatăl Divin, Shiva, doresc să se joace, şi ei doresc ca copilul lor să participe. Însă copilul lor doarme buştean, de aceea ei încă îl mai aşteaptă. Când ei simt că a venit vremea ca copilul lor să se trezească, şi dacă ei văd că nu există nici un semn că el se va trezi, atunci Mama, cu cea mai mare afecţiune, îi dă un impuls dedesubt, din chakra muladhara, iar Tatăl, cu afecţiune îl atrage de sus, din sahasrara. Atunci copilul se trezeşte. Dacă copilul se află într-o conştiinţă bună, divină, atunci când se trezeşte el spune: ”Voi m-aţi aşteptat atâta timp. Îmi pare rău. Vă rog să mă iertaţi. Aş vrea să mă joc cu voi. Veniţi, haideţi să începem să ne jucăm!” Atunci, Mama, cu cea mai mare afecţiune îl învaţă prin intermediul puterii sale divine cum să joace jocul extrem de bine. Iar Tatăl, cu cea mai mare afecţiune, îl învaţă prin intermediul Luminii şi Înţelepciunii sale interioare şi iluminatorie cum să joace jocul extrem de bine. Eventual ei îl fac pe copil un jucător unic şi realizat. Când el devine un jucător excepţional, el trebuie să lupte concomitent împotriva a trei jucători adverşi. Aceşti trei oponenţi teribili sunt: întunericul, ignoranţa şi moartea. Spre surpriza sa el îi învinge pe duşmani cu uşurinţă. A sa este victoria eternă asupra acestor duşmani căzuţi. 

Dacă copilul se află într-o conştiinţă rea şi nedivină, atunci când el primeşte un impuls şi o forţă de la părinţii săi, el le spune: „Pentru Dumnezeu, nu mă deranjaţi. Eu am nevoie de somn, doar de somn. Nu vreau nimic altceva. Nu vreau să mă joc.” Atunci părinţii îi vor spune cu întristare: „Dormi, copile, dormi. Ne vom juca fără tine.” Fiecare individ poate practica kundalini yoga dacă doreşte cu adevărat. Sau dacă cineva doreşte doar să o să studieze, atunci trebuie să spun că kundalini yoga este demnă de a fi studiată cu cel mai adânc respect. 


Principalele obiective în kundalini yoga sunt de a realiza existenţa dinamică în existenţa statică, de a schimba starea de conştiinţă joasă într-o stare de conştiinţă mai înaltă, de a transforma înlănţuirea finitului în libertatea Infinitului. Existenţa dinamică este Shakti şi existenţa statică este Shiva. Dacă Shakti nu este prezentă în Shiva, atunci Shiva va rămâne static. Shakti, - Mama, este Puterea, dar Tatăl este acela care găzduieşte această Putere infinită. 

Când un căutător doreşte să se identifice cu Puterea-Mamă, el trebuie să-şi intensifice aspiraţia. Anume prin intensitate el devine una cu Shakti. Dacă el doreşte să devină în totalitate una cu Tatăl Divin, Shiva, el poate deveni astfel prin intermediul imensităţii mării.


Aici în Vest există foarte mulţi oameni care simt că puterile kundalini nu sunt decât superstiţie grosolană. Dar aş vrea să spun că cei care preţuiesc această idee se înşeală în totalitate. Chiar şi Maeştrii spirituali adevăraţi au examinat kundalini yoga şi au descoperit prin propriile lor experienţe autenticitatea incontestabilă a puterilor oculte pe care ea le ascunde.


Binecuvântat este acela care practică kundalini yoga, ca parte a descoperirii de sine şi nu cu scopul de a obţine putere în hipnotism, magie neagră sau alte forme joase de ocultism care operează în şi din lumea vitală! Un adevărat student în kundalini yoga este acela care încearcă să unifice puterea vitală şi cunoaşterea spirituală în armonie perfectă cu evoluţia spiritului vieţii. Un căutător adevărat nu consideră niciodată puterile ascunse sau oculte ca fiind ţelul său. Lui îi pasă doar de Dumnezeu. El doreşte doar prezenţa iubitoare a lui Dumnezeu în viaţa sa.


Puterea kundalini este puterea dinamică din noi. Când puterea dinamică şi cunoaşterea spirituală merg împreună, armonia perfectă a Conştiinţei Universale coboară şi astfel evoluţia conştientă a sufletului uman atinge Sinele transcendental.

Procesul Tantric şi Procesul Vedantic

Există două modalităţi prin care cineva poate intra în kundalini yoga: prin procesul Tantric şi prin procesul Vedantic. Abordarea Tantrică este sistematică şi elaborată, dar în acelaşi timp este destul de periculoasă. Procesul Vedantic este simplu şi mistic, dar este sigur şi nu poate fi sub nici o formă mai puţin convingător sau satisfăcător decât primul.


Metoda tantrică este periculoasă deoarece ea are de-a face mai întâi cu viaţa vitală şi emoţională inferioară. Abordarea este dinamică şi curajoasă. Fie cineva se va purifica pe sine intrând curajos în lumea vitală şi ieşind de acolo triumfător, fie cineva se va pierde pe sine în totalitate în ignoranţa lumii vitale, dacă el nu este suficient de puternic în interior pentru a învinge forţele vitale de acolo.


Calea vedantică este sigură deoarece căutătorul se concentrează şi meditează pentru a-şi ridica, purifica şi ilumina conştiinţa sa, înainte de a încerca să abordeze forţele vitale joase, impure şi obscure, care încearcă să-l înlănţuie. Când căutătorul intră în lumea vitală inferioară cu lumina iluminării, spre surpriza sa el vede că vitalul inferior este iluminat, purificat şi divinizat.

Procesul Tantric cere din partea căutătoului ca acesta să fie conştient în mod constant de mişcarea interioară care se ridică dinspre muladhara chakra către sahasrara chakra. Procesul Vedantic cere din partea căutătorului o urmărire constantă a conştiinţei evolutive şi eliberatoare. 

Dacă doriţi să practicaţi kundalini yoga, vă sfătuiesc să urmaţi metoda vedantică, care este sigură şi fără pericol. Dacă voi urmaţi metoda vedantică, sunteţi destinaţi să atingeţi ţelul cu certitudine şi în siguranţă.
Povestiri

Vivekananda şi-a arătat sinceritatea plânsului său interior pentru adevăr, pentru Dumnezeu, pentru Lumină. Odată, Vivekananda, căruia atunci i se spunea Naren, a primit de la Maestrul său spiritual, Sri Ramakrishna, un dar semnificativ. Sri Ramakrishna i-a spus: „Naren, tu ştii că eu am parcurs disciplinele spirituale cele mai severe. Eu mă rog constant Mamei Kali şi Îl ador pe Dumnezeu. Eu am făcut totul ce era necesar şi acuma sunt binecuvântat cu puteri oculte. Dar tu ştii că mie nu-mi pasă de nici o realizare exterioară. Eu nu acord importanţă nici măcar îmbrăcămintei. În majoritatea timpului eu mă aflu în propria lume. Aşadar, aş dori să-i spun Mamei Kali că doresc să-ţi ofer întreaga mea putere ocultă. Tu o vei putea folosi atunci când va trebui să lucrezi pentru întreaga lume.”

Imediat Naren a răspuns: „Maestre, te rog spune-mi dacă această putere îmi va fi folositoare pentru realizarea lui Dumnezeu.”
Sri Ramakrishna a spus: „Nu, Nu! Tu ştii că puterea ocultă nu are nimic de-a face cu realizarea lui Dumnezeu. Dar atunci când Îl realizezi pe Dumnezeu, dacă doreşti să lucrezi puţin, dacă doreşti să-L manifeşti pe Dumnezeu pe pământ, atunci această putere îţi va fi de un mare ajutor.”

Răspunsul imediat al lui Naren a fost: „Întâi primul lucru. Mai întâi doresc să-L realizez pe Dumnezeu. Apoi, dacă tu şi cu Dumnezeu doriţi să-mi oferiţi puterea ocultă pentru a o folosi pentru omenire, atunci o voi accepta. Dar acuma Îl doresc doar pe Dumnezeu. Dumnezeu este primul în viaţa mea.” 
Ramakrishna a fost extrem de satisfăcut de discipolul său cel mai drag. El le-a vorbit celorlalţi discipoli: „Uitaţi-vă la Naren al meu. Uitaţi-vă la exemplul pe care el vi l-a înfăţişat. Voi trebuie să acordaţi toată atenţia mai întâi lui Dumnezeu, doar lui Dumnezeu. Aceasta este unica modalitate prin care Îl puteţi raliza pe Dumnezeu. Puterea ocultă are o importanţă secundară.”

●

În India există o poveste faimoasă despre doi fraţi. Fratele mai în vârstă a părăsit casa şi s-a rugat în pădure cu cea mai mare intensitate. La sfârşitul a doisprezece ani el s-a întors acasă.
Fratele mai mic a fost încântat să-l vadă şi l-a întrebat: „Te rog, te rog arată-mi puţină putere ocultă. Tu ai practicat yoga timp de doisprezece ani în şir, în timp ce eu am dus o viaţă ordinară. Te rog arată-mi ce-ai realizat.”

Fratele mai mare a zis: „Vin-o cu mine.” Cei doi fraţi au intrat în sat şi s-au îndreptat către râu. Pe malul râului, fratele mai mare s-a aşezat şi a intrat într-o meditaţie adâncă. După puţin timp el s-a ridicat şi a mers deasupra râului pe suprafaţa apei.

Imediat fratele mai mic a chemat un barcagiu, i-a dat un anna şi a fost transportat rapid pe râu ca să-l însoţească pe fratele său. Când cei doi fraţi s-au întâlnit din nou, fratele mai tânăr i-a spus: „Tu ai fost nevoit să trudeşti timp de doispreuzece ani ca să fii capabil să faci ceva ce eu pot face doar în cinci minute? Acesta este rezultatul anilor tăi de disciplină spirituală şi viaţă austeră? Ruşine, ruşine!” 

Fratele mai mare şi-a dat seama că a petrecut cei doisprezece ani în zadar. El a părăsit casa încă o dată, dar de astă dată pentru a aspira doar pentru adevăr, doar pentru lumină, doar pentru Dumnezeu.
●
Când noi plângem pentru adevăr şi lumină noi le obţinem, dar plânsul nostru trebuie să fie extrem de sincer, devotat şi însufleţit. Dacă noi nu suntem sinceri, dacă noi nu suntem puri, dacă noi nu suntem spirituali, atunci puterea kundalini nu-i de nici un folos.

Iată o altă povestire autentică. Când aveam doar nouă  ani şi jumătate, în timp ce într-o zi mă întorceam acasă de la şcoală am văzut o mare mulţime adunată. Bineînţeles că am mers acolo pentru a vedea ce se întâmplă. Unul dintre spectatori mi-a spus că un tânăr care a fost îngropat timp de trei zile urma să iasă din mormânt. Spre mirarea mea, câteva minute mai târziu tânărul ieşise într-adevăr destul de teafăr. De îndată ce ieşise la suprafaţă, îşi puse braţul deasupra prietenei sale şi plecase. Viaţa sa vitală continua neabătută. 

El obţinuse de la kundalini yoga puterea de a rămâne îngropat timp de mai multe zile. Dar pentru ce i-a folosit acest lucru? Lui nu i-a păsat de purificarea vieţii sale. El ducea cea mai ordinară viaţă, o viaţă animală.Această putere nu l-a inspirat nici pe el, nici pe altcineva să ducă o viaţă mai bună. El a folosit-o doar de dragul miracolelor. Dar dacă kundalini yoga este folosită în mod corect, ea poate face ceva foarte semnificativ. Ea poate eleva conştiinţa umanităţii. Dacă este folosită corect, puterea kundalini are capacitatea de a trezi şi ilumina conştiinţa omenirii. 

●
Există ocultişti înalţi şi ocutişti inferiori. Cei inferiori luptă pentru a obţine puterea ocultă în lumea vitală. Aşa cum în lumea exterioară oamenii neiluminaţi luptă pentru putere, la fel în lumea interioară, în lumea vitală, ocultiştii neiluminaţi luptă de asemenea pentru putere. Dacă un anumit ocultist doarme buştean, altcineva poate veni să-l atace în mod ocult şi să încerce să-i fure puterea ocultă. Aceasta i s-a întâmplat odată unchiului meu din partea mamei. Din fericire unchiul meu matern a fost mai puternic decât ocultistul care l-a atacat şi l-a putut învinge. 
Ocultiştii superiori, cei spirituali, nu vor face niciodată aşa ceva. Dacă Maeştrii spirituali, yoghinii adevăraţi posedă putere ocultă, ei nu încearcă să-i atace sau să învingă alţi Maeştri spirituali pentru a obţine mai multă putere ocultă. Dar Maeştrii spirituali iau uneori puterea ocultă de la căutătorii neînţelepţi. Uneori ei văd că un căutător este în general sincer, dar el a atins puţină putere ocultă şi o foloseşte greşit. Atunci, din compasiunea lor infinită, Maeştrii ar putea lua puterea ocută de la aceşti căutători nenorociţi, astfel încât ei să se întoarcă la viaţa spirituală şi să realizeze Adevărul cel mai Înalt. Când apare timpul potrivit ca căutătorii să fie pregătiţi să-şi folosească puterea ocultă în mod înţelept, Maestrul le dă totul înapoi.
Cel puţin cu o singură ocazie Sri Ramakrishna a luat puterea ocultă de la unul sau doi indivizi, la ordinul expres al Mamei Kali. Sri Ramakrishna însuşi avea putere ocultă în măsură infinită şi el nu avea nevoie de puterea lor ocultă. El le-a luat puterea pentru propriul bine al căutătorilor. Aceşti căutători erau aproape sinceri. Ei aveau capacitatea să plângă pentru Adevărul cel mai Înalt, dar ei erau distraşi de puterea lor ocultă şi nu mai acordau atenţie vieţii lor spirituale. 
În cazul unui alt Maestru Spiritual, el şi cu fratele său mai mic au început Yoga aproape în acelaşi timp. Dar când fratele mai în vârstă a acceptat o „shakti” pentru a-l ajuta în lucrul său spiritual, fratele mai mic l-a părăsit şi a înfiinţat un ashram propriu. El avea de asemenea puţină putere ocultă, dar el începuse să o folosească greşit, astfel încât a fost luată de fratele său mai mare. Atunci fratele mai tînăr a scris nişte scrisori patetice adresate fratelui său, zicând: „Ştiu că tu ai putere ocultă infinit mai multă decât am eu. De ce mi-ai luat acea mică putere ocultă pe care o tot aveam? ”
Fratele mai în vârstă i-a răspuns: „Este pentru propriul tău bine. Tu m-ai părăsit dar eu am o grijă nemărginită pentru viaţa ta spirituală. Eu vreau ca tu să realizezi Înaltul. Nu vreau ca tu să-ţi pierzi timpul lăudându-te cu puterea ta ocultă şi în acest mod să-ţi pierzi toată spiritualitatea şi posibilităţile divine.”

♪

Lăsaţi-mă să vă spun o povestire despre modul greşit de folosire a puterilor oculte. Cam cu o sută şi cincizeci de ani în urmă era odată un Maestru spiritual cu numele de Matsyendranath. Numele discipolului său cel mai drag era Gorakshanath. Când Matsyendranath şi-a dat seama că Gorakshanth va deveni de asemenea puternic din punct de veder spiritual, i-a zis: „Ascultă, doi lei nu pot rămâne în acelaşi loc. Ar trebui să nu mai stăm împreună de acuma. Tu ar trebui să pleci în altă parte. Tu ai capacitatea. Ar trebui să ghidezi lumea aşa cum o ghidez eu.”

Gorakshanath s-a simţit mizerabil, dar el a trebuit să asculte de ordinul Maestrului său. Astfel, el l-a părăsit pe Matsyendranath şi a rămas în altă parte timp de şase ani. La sfârşitul celor şase ani el s-a întors la locul de unde l-a părăsit pe Maestru. Când a ajuns acolo i-a întrebat pe fraţii săi discipoli şi pe oamenii care erau în preajmă dacă ştiau unde se află Maestrul. Ei toţi au spus: „Noi nu-ţi putem spune unde se află Maestrul.” Gorakshanat continua să-i roage spunându-le că nu-l văzuse pe Maestru de şase ani şi că el era discipolul cel mai drag al lui Matsyendranath. Dar ei toţi răspundeau: „Nu! Tu nu eşti discipolul său cel mai drag. Tu doar îţi arăţi importanţa. Şi chiar dacă ai fi discipolul său cel mai drag, atunci er trebui să asculţi de comanda sa. El ne-a zis că nimănui nu-i este permis să ştie unde se află.”
În cele din urmă Gorakshanath s-a înfuriat. El a spus: „Acuma vă voi blestema. Timp de doisprezece ani voi nu veţi mai avea ploaie deloc. Aceasta înseamnă lipsa recoltei, lipsa hranei, lipsa apei potabile. Dacă rămâneţi aici, voi toţi veţi muri de foame. Acest blestem va fi anulat înaintea trecerii celor doisprezece ani doar cu condiţia întoarcerii Maestrului meu.”

Seceta a început imediat. Cînd condiţiile s-au agravat, regele acelui teritoriu s-a dus la Gorakshanath şi la rugat să ridice blestemul, dar Gorakshanath refuză. Seceta a continuat încă doi ani şi jumătate. Cînd, în sfîrşit, vestea despre blestemul lui Gorakshanath a ajuns la Matsyendranath, el s-a întors imediat în acel loc. Şi atunci începuse să plouă. Matsyendranath a venit în faţa lui Gorakshanath şi i-a spus: „Sunt atât de fericit să te văd din nou.”
Imediat Gorakshanath şi-a recunoscut prostia: „Iartă-mă, Maestre”, a spus el. „Mă simt ruşinat de ceea ce le-am făcut acestor oameni.”

Dar Matsyendranath i-a răspuns discipolului său favorit: „Tu nu ai făcut nimic greşit. Toţi aceşti oameni erau corupţi. Ei meritau o astfel de pedeapsă. Ea îi va ajuta să ducă o viaţă mai bună.”

Gorakshanath a spus: „Dar eu nu ştiam despre asta. Eu am dorit mai mult să-i pedepsesc. Eram furios. Acţiunea mea a fost rea deoarece motivul meu a fost rău.”
„Eu nu-ţi ofer o falsă justificare”, spuse Matsyendranath. „Sufletul tău ştia că ei meritau o pedeapsă. Ceea ce tu ai făcut este corect.”

Când Maestrul îşi foloseşte puterea-compasiune a sa, el o foloseşte pentru a-şi proteja discipolii, la fel şi pentru a le corecta faptele rele. În cele din urmă Maestrul doreşte de la discipolii săi perfecţiunea. Compasiunea este mijlocul. Perfecţiunea este ţelul.

♪

Acelaşi Maestru şi acelaşi discipol au avut o altă experienţă semnificativă. Gorakshanath avea o mândrie enormă, deoarece el realizase Adevărul şi atinsese puterea ocultă, dar Matsyendranath dorea să-i demonstreze că folosirea puterii oculte poate fi foarte periculoasă. 

Odată un yoghin venise la Gorakshanat şi începuse să-l insulte pe el şi pe Maestrul său, Matsyendranath. Gorakshanath a spus: „Să nu îndrăzneşti să vorbeşti astfel despre Maestrul meu! Eu am o putere ocultă enormă!”

Yoghinul l-a provocat: „Arată-mi puterea ta ocultă!”

„Aici se află un cuţit. Dacă tu mă loveşti pe tot corpul, nu vei fi capabil să mă râneşti deloc. Aceasta este puterea mea.”

Yoghinul începuse să-l împungă pe Gorakshanath, dar nici măcar un fir de păr de pe corpul său nu fusese distrus. Atunci yoghinul i-a spus: „Ei bine. De fiecare dată când te loveam se auzea un sunet. Deşi tu nu erai rănit, loviturile mele provocau un sunet. Dar dacă tu mă loveşti cu acelaşi cuţit, nu doar că nu vei fi capabil să mă râneşti, ci nici să creezi un sunet.”

Gorakshanath începuse să-l lovească pe yoghin cu cuţitul şi spusele yoghinului erau adevărate. Nu se auzea nici măcar un sunet. După aceea yoghinul îi spuse lui Gorakshanath: „Dacă cineva se identifică cu Infinitul, atunci nici un sunet nu poate fi provocat de o lovitură. Aceasta dovedeşte că eu îţi sunt superior în ceea ce priveşte puterea ocultă.” Mulţumit de victoria sa, yoghinul plecase.

Matsyendranath era în altă parte când toate acestea se întâmplaseră, dar Gorakshanath se concentră adânc asupra sa pentru a-i comunica această experienţă. Viziunea sa i-a spus că Matsyendranath se afla într-un ashram din Mayapuri, Oraşul Iluziei. Spre surprinderea sa incredibilă el îl văzuse pe Maestrul său înconjurat de multe fete frumoase. Ele dansau în jurul său şi el savura viaţa vitală emoţională. 

Gorakshanath îşi spuse: „Cum poate fi una ca asta? Maestrul meu este de ordinul cel mai înalt. Poate că viziunea mea este greşită.” Iarăşi Gorakshanath se concentrase şi văzuse aceeaşi scenă. De această dată el era convins că Maestrul său se afla acolo. „Maestrul meu a căzut”, se gândise el. „El e înconjurat de atâtea fete frumoase, toate cântând şi dansând. El savurează viaţa vitală. Trebuie să-l salvez.”

Astfel Gorakshanath îşi deschise centrul inimii şi se transportase spre ashramul din Mayapuri în mod ocult. La poartă el întrebă despre Gurul său. Portarul îi răspunse: „Matsyendranath? Gurul tău? El a căzut. Ce fusese şi ce este el acum! El a căzut atât de mult încât nu-mi vine să cred.” 

Gorakshanath a vrut imediat să meargă şi să-l salveze pe Gurul său, dar femeile nu i-ar fi permis să se apropie de Matsyendranath. Gorakshanath a trebuit să-şi folosească puterea ocultă pentru a se preface într-o femeie frumoasă ca să danseze şi să cânte împreună cu celelalte. Când el ajunse aproape de Matsyendranath deghizat într-o fată care dansa, Matsyendranath nu putuse să-l recunoască pe discipolul său. Atunci Gorakshanath trebuise să-şi folosească puterea ocultă pentru a-i vorbi Maestrului.
„Maestre, ce cauţi tu aici?” - strigase el. „Ce fel de viaţă duci tu? Tu eşti un suflet care l-a realizat pe Dumnezeu. Ce faci tu aici savurând viaţa vitală?”

Imediat Matsyendranth îi spuse: „Oh, eu am căzut. Am căzut atât de mult! Acuma salvează-mă!” Astfel Gorakshanath îşi folosise puterea ocultă şi îl luase pe Matsyendranath din Mayapuri. Când ei merseră şase sau şapte mile, Matsyendranath îşi revenise din maya, iluzie, şi fusese eliberat. Discipolul şi Maestrul călătoriseră două mii de mile până când sosiră la ashramul lui Matsyendranath din India de Nord. Acolo Gorakshanath văzuse că Matsyendranath avea două corpuri spirituale. Un corp venise împreună cu el prin puterea ocultă, iar celălalt se afla chiar în faţa sa la locul de destinaţie. În câteva minute Maestrul care venise împreună cu el intrase în celălalt Maestru care era în faţa sa. Deodată Gorakshanath văzuse mulţi discipoli ai Maestrului în jurul său. El întrebă un discipol: „Fusese Maestrul plecat de la voi pentru câţiva ani?”

„Nu”,- răspunse discipolul. „În ultimii ani Maestrul se afla aici şi noi eram împreună cu el”.

Atunci Gorakshanath spuse: „Cum poate fi una ca asta? Maestre, te rog explică-mi această experienţă prin care tocmai am trecut. Eu nu pot înţelege misterul a ceea ce s-a întâmplat cu adevărat.” 

Matsyendranath îi răspunse: „Trebuia să fac toate aceste lucruri doar pentru tine. Tu aveai tot felul de puteri oculte, dar mândria ta era foarte mare. Tu erai foarte auster şi rigid în viaţa ta. Tu priveai de sus femeile. Eu ţi-am repetat de multe ori că privind de sus femeile nu poţi fi în stare să-ţi perfecţionezi şi să-ţi transformi viaţa.Ţie nu-ţi păsa de eliberarea femeilor din ignoranţă. Tu simţeai că femeile sunt o uşă deschisă către iad şi că ele anume crează toate problemele, mai ales problemele vitale în vieţile bărbaţilor. Dar aceasta nu este adevărat. Anume propriile imperfecţiuni ale bărbaţilor creează probleme. Bărbaţii au slăbiciuni; şi atunci când ei transmit aceste slăbiciuni asupra femeilor, ei simt că femeile sunt cauza tuturor problemelor lor. Atât bărbaţii cât şi femeile sunt creaţii ale lui Dumnezeu şi ei împreună trebuie să cucerească mişcările vitale inferioare. Chiar de la început tot îţi spuneam că femeile nu trebuie evitate. Ele trebuie ajutate, eliberate din mrejele ignoranţei.  
„Tu eşti discipolul meu cel mai bun. Eu ţi-am dat tot felul de puteri oculte, dar tu ai fost învins de acel yoghin din cauza mândriei tale. Acuma, când mândria ta a fost distrusă, aş vrea dă-ţi spun ceva. Deşi tu eşti elevul meu şi deşi ai fost învins de acel yoghin, deja tu ne vei depăşi, atât pe el cât şi pe mine. Astăzi tu eşti elevul meu, dar mâine probabil eu îţi voi fi elev. Deoarece astăzi tu ţi-ai cucerit mândria, deoarece astăzi tu vezi adevărul într-un mod divin, potenţialul tău enorm va fi acum în stare să vină la suprafaţă. Tu eşti obligat să ne depăşeşti. De asemenea, când te-iai transformat în femeie pentru a te apropia de mine, pentru a mă ajuta, tu ai învăţat să nu eviţi femeile. Tu ai realizat că bărbaţii şi femeile trebuie să meargă împreună către Ţelul transcendental. Acuma când ai învăţat acest adevăr de la mine, nu mai există nimic altceva pe care să te pot învăţa. Tot ce am eu, ţi-am dat ţie şi prin Graţia Domnului Suprem tu m-ai depăşit.” Atunci Matsyendranath şi-a împreunat mâinile şi s-a închinat în faţa discipolului său.
Shakti Yoga

Kundalini yoga este yoga lui Shakti, puterea Zeităţii Divine. Noi trebuie să preţuim aspectul matern şi să o vedem pe Mama Spirituală în fiecare femeie. Exista o vreme când oamenii obişnuiau să spună că femeile nu sunt destinate pentru viaţa spirituală. Acele zile au dispărut. Acuma este clar faptul că bărbaţii şi femeile aspiră la fel de bine. Femeia nu poate fi niciodată un obstacol în calea progresului bărbatului, cu condiţia ca bărbatul să recunoască importanţa aspiraţiei femeii. Aspiraţia şi dedicaţia femeii pot merge foarte bine împreună cu aspiraţia şi dedicaţia bărbatului. În kundalini yoga, Mama, Mama divină este cea care împlineşte şi eliberează. Când Mama Divină eliberează bărbatul şi femeia din lanţurile ignoranţei, ea simte că rolul ei a luat sfârşit. Kundalini este puterea lui shakti, şi fiecare femeie reprezintă transcendentala shakti, Puterea-Mamă. 


Anume prin abandonul nostru însufleţit către Mama Supremă din noi, - kundalini, putem noi să ne eliberăm existenţa pământească şi să scăpăm de ignoranţă. Anume prin abandonul nostru constant faţă de Voinţa Mamei Supreme din noi putem să ne împlinim pe noi înşine. Eu ofer recunoştinţa mea fiecăruia dintre voi. Voi aţi venit aici cu extremă sinceritate pentru a învăţa despre Puterea-Mamă. Nimic nu-mi oferă o mai mare bucurie decât să fiu în serviciul tuturor sufletelor voastre de aspiraţie. Câţiva din voi urmează calea kundalini yoga; câţiva dintre voi urmaţi alte căi. Există căi diferite pe care putem merge, dar ele toate ne conduc către acelaşi Ţel ultim. Ceea ce avem noi nevoie este sinceritate. Ceea ce avem noi nevoie este puritate. Ceea ce avem noi nevoie este un plâns interior constant şi conştient. Şi apoi, Ţelul, Ţelul transcendental va fi uşor de atins.  

Capitolul 6
Întrebări şi răspunsuri
Ceea ce urmează sunt răspunsurile lui Sri Chinmoy la o serie de întrebări despre kundalini yoga care i-au fost puse în diferite ocazii.

Unde sunt localizate chakrele? Se află ele în corp?
Când ne gândim la chakre, ne gândim la ele ca aflându-se în interiorul a ceva, - adică în interiorul corpului subtil. Sthula sharira este fizicul grosier. Înăuntrul acestui corp se află sukshma sharira, corpul subtil. Şi înăuntrul corpului subtil se află karana sharira, corpul cauzal. Aceste corpuri sunt total diferite, dar ele sunt mebrii aceleiaşi familii. Uneori corpul subtil opereză prin fizic. Uneori corpul cauzal, care este într-o formă de sămânţă, poate opera în şi prin corpul subtil şi corpul fizic. Deşi corpul cauzal este ca o sămânţă măruntă, din această sămânţă poate creşte un copac bananier. Este nevoie de câţiva ani, dar apoi copacul bananier va rodi mii de fructe. Potenţialitatea sămânţei este infinită. 

Chakrele nu se află doar în fizicul subtil; ele se află de asemenea în univers. Potrivit unor Maeştri, inima spirituală este însăşi universul; ei au ajuns până acolo încât să afirme că universul se află în interiorul inimii. Nimic nu este dincolo sau în afara inimii spirituale.

Există mantre specifice pe care le putem folosi pentru a deschide diferite centre?

Da, în interiorul fiecărui centru există o zeitate specifică şi noi putem invoca această zeitate cântând sunetul-sămânţă al ei. Fiecare sunet reprezintă o stare diferită de conştiinţă. La baza spinării se află muladhara chakra. Pentru acest centru sunetul-sămânţă este Lam. Dacă tu poţi repeta Lam în timp ce îţi focalizezi atenţia la baza spinării, pe parcursul timpului vei fi înzestrat cu puteri oculte. Câteva inci-uri mai sus se află svadhisthana chakra. Pentru acest centru tu poţi repeta mantra Vam. Aceasta este o mantra extrem de putrnică. Apoi, la ombilic, pentru manipura, te poţi concentra şi repeta cuvântul Ram. Dacă o vei face bine, vei vedea un foc spiritual în jurul tău. Următoarea vine inima. Aici poţi repeta Yam. Daşi pentru mantrele anterioare tu puteai cânta puternic şi tare, această mantră trebuie cântată încet şi duios. Oricum, dacă vrei să te concentrezi asupra inimii tale însă nu doreşti să urmezi calea kundalini yoga, poţi cânta Supreme. Apoi, ne îndreptăm spre centrul gâtului, vishuddha. Dacă tu poţi cânta Ham, vei obţine puterea elocvenţei şi expresiei. În cele din urmă, ajungem la ajna chakra. Aici sunetul-sămânţă este Aum. Nu contează ce mantră repeţi, tu trebuie să simţi că un curent curge prin şira spinării şi că toţi centrii vibrează în mod extatic. 

Când se deshide un centru va apărea un fel de semnal?
Da, va apărea un semnal, deşi oamenii foarte des nu îl observă. Centrul va tresări sub forma unui semicerc şi mai apoi se va transforma într-un cerc deplin. Atunci când începe să se rotească foarte, foarte rapid, înseamnă că acel centru specific este pregătit să fie deschis. Este asemenea unui volan care se roteşte continuu. Apoi, când centrul se deschide, persoana simte trezirea puterii kundalini. Unii căutători zic că ea se târăşte asemenea unui şarpe; alţii afirmă că ea pişcă asemenea unei furnici sau sare asemenea unei broaşte. 

Nu eistă o regulă unică şi stabilă potrivit căreia căutătorul va obţine un anume tip de experienţă. Cineva poate să se aştepte la orice. Dacă chakrele sunt deschise, vei fi imediat capabil să cunoşti acest lucru. Este la fel cum ai deschide o uşă. Acum uşa este închisă, încuiată din interior sau exterior. Dar odată ce s-a deschis vei fi în stare să cunoşti ce se află în cameră. Dacă uşa celui de-al treilea ochi este deschisă, vei fi în stare să vezi trecutul, prezentul şi viitorul. Vei avea puterea clarviziunii. Mai mult decât atât, vei vedea că în clarviziune vei avea de asemenea puterea claraudiţiei. Tu mă vezi pe mine aici; dar dacă ceva se întâmplă în altă parte, tu vei avea puterea să auzi. Dar dacă centrul inimii tale nu este deschis, nu vei avea puterea să asculţi sunetul-fără-de-sunet din inimă. Când centrul inimii tale este deshis, vei avea în mod automat sentimentul unităţii universale. În timp ce vei atinge ceva, imediat te vei identifica cu acel lucru şi vei simţi unitatea. Vei privi o persoană şi vei simţi unitatea cu suferinţa sa sau cu bucuria sa sau cu oricare condiţie în care ea se află. Când un anumit centru este deschis, vei putea obţine calităţile acelui centru. Astfel, dacă un centru este deschis, în mod natural vei putea simţi aceasta. Dar uneori oamenii citesc cărţi şi încearcă să mediteze, iar apoi imediat ei simt că centrele lor sunt deschise. Aceasta este imaginaţie pură. Nu este un lucru uşor să-ţi deschizi centrele, aceasta cere o practică foarte, foarte serioasă.
Ce se întâmplă dacă noi ne deschidem centrele înainte ca sistemul nostru să fie purificat?
Dacă cineva deschide chakrele fără purificarea vitalului, în special vitalului inferior, atunci cineva poate deveni dezechilibrat, nebun, dement. Mulţi oameni înnebunesc când îşi deschid chakrele înainte ca purificarea să aibă loc. A trezi puterea kundalini înainte de a fi mai întâi purificat este ca şi cum a da un cuţit unui copil. Există orice posibilitate ca el să-l folosească greşit. El şi-ar putea tăia degetul sau să facă ceva extrem de dăunător şi distructiv. Dar dacă cineva a crescut mare şi a devenit matur, atunci el va folosi cuţitul pentru a tăia un fruct şi a-l oferi prietenilor săi. 

Puterea poate fi utilizată în două moduri: sau pentru a construi sau pentru a distruge. Noi am venit aici să construim, să construim palatul adevărului şi dragostei. Acuma, în timp ce construim, noi trebuie să ştim dacă suntem un arhitect sau constructor expert. Dacă nu, atunci clădirea nu va fi perfectă şi în orice moment ea se va prăbuşi.


Aşadar, noi trebuie să ştim când este recomandabil pentru noi să trezim puterea kundalini. Când noi simţim că vasul interior este pur, când el poate primi lumină fără nici un obstacol, atunci noi putem să deschidem chakrele uşor şi fără nici un pericol. Dar dacă noi trezim puterea kundalini prin dorinţa şi efortul nostru persistent, atunci putem intra într-o mare dificultate.


Dacă doreşti să urmezi calea kundalini yoga, sfatul meu umil este să încerci să trezeşti mai întâi centrul inimii tale.Centrul inimii este în esenţă pur. Vitalul sau emoţiile deranjante vor fi purificate prin deschiderea acestui centru. Dacă tu poţi mai întâi să-ţi deschizi centrul inimii şi de acolo să aduci puritate şi să intri cu ea în centrele inferioare, atunci nu există nici un pericol. 


Când cineva intră în viaţa spirituală răsare kundalini în mod automat sau aceasta se întâmplă doar la anumiţi oameni?
Există diferite căi care duc către Ţel. Kundalini yoga este o cale care oferă o putere specială, dar există şi alte căi care oferă puteri similare. Să spunem că există trei drumuri care duc la aceeaşi destinaţie. Pe primul drum sunt destul de mulţi copaci şi flori, pe cel de-al doilea sunt doar câţiva copaci şi flori, iar pe cel de-al treilea nu exită nimic. În timp ce mergi pe calea kundalini vezi ceva putere, dar această putere cu siguranţă nu este puterea ultimă. Pentru cei care nu au nici o putere spirituală sau ocultă, puterea kundalini le pare ceva deosebit de vast. Dar în comparaţie cu puterea Ţelului puterea kundalini nu înseamnă nimic. Pe anumite căi acest tip de putere ocultă lipseşte. Drumul este liber, iar tu doar mergi înainte şi îţi atingi ţelul. Mai apoi, odată ce atingi ţelul, obţii puterea omnipotentă, puterea spirituală. Dar căutătorul din kundalini yoga rămâne deobicei cu puterea sa limitată. Doar în foarte puţine cazuri căutătorii au căzut de pe calea spirituală din cauză că ei au dobândit putere spirituală. Puterea kundalini, puterea ocultă a luat mulţi, mulţi căutători sinceri departe de adevăr. 


Cel mai adesea puterea kundalini este un blestem şi nu o binecuvântare. Dacă tu foloseşti greşit puterea kundalini, atunci vei fi ruinat. Îţi distrugi toate posibilităţile de a realiza Înaltul şi doar Dumnezeu ştie de câte încarnări vei avea nevoie pentru a te întoarce din nou pe calea cea dreaptă. În nouăzeci şi nouă procente din cazuri puterea kundalini este folosită greşit. Dar dacă o foloseşti corect atunci obţii inspiraţie pentru a face ceva bun pentru lume. Există mulţi Maeştri spirituali de cel mai înalt nivel care nu deţin puterea kundalini din cauză că ei nu au urmat această cale, dar ei deţin putere spirituală care este mult mai puternică. Adevărata putere, puterea spirituală vine la căutător în procesul creşterii interioare. 

Iarăşi, dacă Dumnezeu este mulţumit de un căutător care urmează o cale diferită, El îi poate oferi puţină putere kundalini. Dacă el simte că căutătorul ar avea nevoie în viitor de puterea kundalini pentru a-L manifesta într-un mod specific, atunci Dumnezeu trimite un mesager care lucrează în kundalini pentru a-i da acelei persoane puterea.    Totalitatea diferitelor calităţi spirituale se află în camera lui Dumnezeu. Dacă intri în Camera lui Dumnezeu aici vei vedea o cutie pe care scrie cuvântul pace, iar pe alte cutii – lumină, dragoste, beatitudine şi putere. Acuma, ţie îţi pasă doar de pace, dar Dumnezeu simte că tu ai avea nevoie de asemenea şi de puţină putere. Lumea este astfel încât dacă nu arăţi puţină putere oamenii nu vor crede. Astfel, dacă Dumnezeu simte cu tu ai nevoie de putere în viaţa ta, chiar dacă nu doreşti puterea kundalini, Dumnezeu ţi-o va da. Dar dacă Dumnezeu nu simmte nici o necesitate, atunci chiar dacă plângi pentru puterea kundalini, El nu ţi-o va da.


Uneori oamenii încep călătoria spirituală cu o atitudine bună; lor le pasă doar de Dumnezeu, adevăr, lumină. Dar după ce au mers timp de două sau trei sau şase luni, ei simt că calea este foarte uscată. Ei văd că nu obţin nume şi faimă sau că nu obţin nici o putere miraculoasă; astfel încât ei renunţă şi urmează o altă cale de tipul kundalini. Pe acea cale, de îndată ce obţii ceva, poţi arăta întregii lumi toată puterea ta miraculoasă şi să simţi că ai devenit cineva. Dar această putere nu îţi va da niciodată nici măcar o iotă de pace a minţii.


Folosirea puterii oculte nu ridică sub nici o formă conştiinţa cuiva. Asemenea unui magician tu arăţi ceva şi aceasta crează un fel de excitaţie care durează doar câteva minute sau o oră. Dar mai apoi, tu împreună cu cei care au devenit excitaţi vă simţiţi mizerabili. Tu ştii că aceasta nu va dura o veşnicie, că există adevăruri mai înalte şi realităţi mai înalte. Tu spui: „Eu am venit pe lume pentru pace, pentru dragoste, pentru fericire, pentru satisfacţie. Acuma, este aceasta satisfacţia pe care o doresc?” Astfel tu intri în viaţa spirituală adevărată, acolo unde nu este nevoie de kundalini. Aici tot ce se cere este doar un plâns interior pentru adevăr, lumină şi beatitudine. Odată ce obţii adevăr, lumină şi beatitudine n-o să-ţi mai pese de puterea kundalini. 

Este asemenea unui copil care are cinci cenţi. El ştie că va putea împărţi cei cinci cenţi unor cinci copii de vârsta sa. Dar când copilul ştie că tatăl său are mii de dolari, atunci el nu va mai fi interesat de cei cinci cenţi. Astfel, aici miile de dolari reprezintă adevărata putere spirituală. 


Dacă doreşti să fii satisfăcut cu puţină putere kundalini, meditează timp de câteva ore zilnic pentru şase sau şapte ani, ceea ce nu înseamnă nimic. Pentru a-L putea realiza pe Dumnezeu se cer câteva încarnări, însă cu condiţia să ai un bun Maestru spiritual. Dacă te concentrezi doar asupra chakrelor şi meditezi pentru puterea kundalini, atunci tot aşa cum termini o şcoală în paisprezece sau cincisprezece ani, la fel vei obţine cu uşurinţă puterea kundalini. Dacă eşti un student foarte bun, poţi să sari peste câteva nivele şi să obţii puterea kundalini în doar patru sau cinci sau şase ani.


Este trezirea kundalini un semn că Realizarea-lui-Dumnezeu este iminentă? La ce stadiu al evoluţiei sufletului răsare kundalini?

Nu există o regulă strictă şi stabilă. Există foarte mulţi oameni care L-au realizat pe Dumnezeu fără a-şi dezvolta vreodată puterea kundalini. Nu este deloc necesar să-ţi deschizi centrii pentru a-L realiza pe Dumnezeu. Ei au văzut dezvoltarea, revelarea şi manifestarea graduală a potenţialului şi posibilităţilor sufletului, dar nu şi-au dezvoltat puterea kundalini. Aici, manifestarea sufletului înseamnă evoluţia sufletului.


Iarăşi, există persoane care nu Îl vor realiza pe Dumnezeu mai devreme de două sau trei încarnări, în ciuda faptului că şi-au dezvoltat puterea kundalini. Astfel, nu există o conexiune directă între puterea kundalini şi dezvoltarea sufletului. 


Deschiderea centrelor nu este neapărat un indiciu al realizării-lui-Dumnezeu. Dar atunci când are loc o meditaţie intensă, o meditaţie foarte puternică de tipul cel mai înalt, atunci în mod automat centrii se vor deschide. De asemenea, când cineva Îl relizează pe Dumnezeu, totul vine. În acel timp centrii se deschid în mod automat, indiferent dacă căutătorul vrea să le utilizeze sau nu. 

Aşadar, trezirea kundalini nu înseamnă că cineva Îl realizează pe Dumnezeu?  
Când este trezită puterea kundalini la cineva, cineva devine conştient de puterea sa psihică interioară, dar aceasta nu înseamnă că el îl realizează pe Dumnezeu. Realizarea lui Dumnezeu este infinit mai înaltă decât trezirea kundalini şi infinit mai împlinitoare. Când la cineva este trezit kundalini, cineva simte vibraţia interioară şi puterea interioară la comanda sa. Dar această putere interioară nu echivalează cu Pacea, Lumina şi Beatitudinea infinită a lui Supreme. Atunci când kundalini este trezită, este ca şi cum ai avea un cuţit, cu carea cineva ar putea face diferite lucruri. Dar când cineva Îl realizează pe Dumnezeu, el are capacitatea de a folosi bomba atomică. Când cineva Îl realizează pe Dumnezeu, conştiinţa sa divină izbucneşte în atmosfera pământului şi se răspândeşte de-a lungul şi de-a latul lumii. Când este trezită puterea kundalini cineva are doar o putere limitată. După trezirea lui kundalini vede limita acestei puteri. Apoi cineva doreşte să meargă sus, mai sus, cel mai sus şi în mod natural el va merge în continuare până va realiza Ţelul infinit.

Dacă nu este necesară trezirea kundalini, atunci de ce se trezeşte la anumiţi Maeştri?

Când cineva este un Maestru spiritual, Supremul ar dori să-i ofere o experienţă. Maestrul trebuie să ştie că ceva există, chiar dacă el nu ar fi nevoit să folosească acel lucru. În caz contrar, cineva l-ar putea întreba: „Ştii despre kundalini?” Atunci, dacă el nu a experimentat-o, Maestrul va spune: „Nu, ea nu există.”

Îl împiedică pe cineva indulgenţa sexuală în a dobândi putere ocultă prin kundalini yoga?
Kundalini yoga este yoga purităţii absolute. Este una din cele mai sacre tipuri de yoga, iar puritatea fizică, vitală, mentală şi psihică este de o importanţă absolută. Cei trei nervi majori: ida, pingala şi sushumna vor suferi enorm şi imediat de îndată ce există orice fel de indulgenţă sexuală. Nu doar relaţiile fizice dăunează. Dacă cineva savurează gânduri vitale inferioare, gânduri impure, aceasta este de asemenea dăunător. Există mulţi oameni care s-au concentrat asupra centrilor şi care erau aproape de a le deschide, atunci când din nefericire ei au intrat în lumea vitală inferioară. 

Există mulţi căutători spirituali care spun că atunci când kundalini este trezită, căldura vitală, căldura dinamică din interiorul corpului subtil foarte des le cauzează un mare disconfort. Această energie vine de la corpul subtil, dar ea este resimţită în corpul fizic. Foarte des căutătorii care se află pe calea de a-şi dezvolta puterile spirituale descoperă că le este prea greu să suporte puterea interioară care este atât de intensă. Astfel încât ei intră în lumea vitală inferioară ordinară şi pierd experienţa kundalini. 


Pentru a avea experienţa kundalini timp de un minut sau două sau câteva zile nu este dificil. Cel mai dificil lucru este să-ţi deschizi centrii. Dar aceasta nu este sfârşitul călătoriei noastre. Deschiderea centrilor ne va oferi putere fizică sau putere ocultă sau putere spirituală. Dar lucrul cel mai important este să trăieşti în Conştiinţa Divină.


Dacă cineva doreşte cu adevărat să înveţe ocultismul, atunci două lucruri trebuie în totalitate respinse. Eu vorbesc despre ocultismul adevărat, nu despre magie neagră sau altceva, pe care oricine poate practica. Cele două lucruri care trebuie respinse sunt teama şi sexul. Dacă există orice fel de teamă, fie în fizic, în mental sau în psihic, atunci marile puteri oculte dinamice nu pot fi niciodate dezvoltate. Şi dacă există mişcări vitale inferioare, indulgenţă sexuală şi gânduri impure în fiinţă, atunci nici o putere ocultă nu poate intra.
Există doar şapte centri?

Nu, există mai mulţi. Dedesubtul ombilicului, dedesubtul spinării există alţi centri. Există centri în planurile subconştiente sau inconştiente în genunchi, în glezne, în scobitura piciorului, în degetele de la picioare. Când aceşti centri se deschid, cineva obţine controlul deplin asupra naturii sale fizice şi îi este destul de uşor să ducă la bun sfârşit transformarea totală a vieţii sale pământeşti. 


Unde este localizat cel de-al treilea ochi?
Centrul ajna sau cel de-al treilea ochi este situat între şi un pic de-asupra de sprâncene, în mijlocul frunţii. La început dacă îţi este greu să-l localizezi, te rog uită-te în oglindă şi marchează un punct în centrul frunţii tale, un pic mai sus de sprâncene. În acest mod tu poţi fixa locul.


Cum poate cineva deschide cel de-al treilea ochi?
Există diferite căi de a deschide cel de-al treilea ochi. Cea mai uşoară şi efectivă cale este de a deschide cel de-al treilea ochi prin japa. Japa înseamnă recitarea unei silabe particulare, unui cuvânt, sentinţă sau grupuri de sentinţe. Există foarte multe mantre care ajută la deschiderea celui de-al treilea ochi. Gayatri Mantra, de exemplu, ajută la deschiderea celui de-al treilea ochi, deoarece ea invocă cunoaşterea infinită, înţelepciunea şi lumina infinită. Cea mai eficientă este mantra Aum. Fiecare centru are câte un sunet sămânţă care este cel mai eficient. Pentru cel de-al treilea ochi, mantra Aum este cea mai eficientă. Sunetul „m” ar trebui să dureze cam de trei ori mai mult decât sunetul „au”. De asemenea, în timpul cântatului, căutătorul trebuie să-şi focalizeze atenţia asupra celui de-al treilea ochi. Cel de-al treilea ochi poate fi de asemenea deschis prin invocarea prezenţei Divinului, sau Conştiinţei Divine. Divinul poate lua o formă sau poate rămâne fără formă. Dar pentru acest lucru tu ai nevoie de o aspiraţie foarte intensă.

O a treia metodă este purificarea întregii fiinţe. În interiorul corpului se află corpul subtil, propriu-zis vitalul, vitalul subtil, mintea şi inima. Dacă tu poţi realiza purificarea întregului corp fizic şi existenţei interioare şi să obţii iluminare interioară, atunci tu poţi deschide nu doar cel de-al treilea ochi dar de asemenea şi ceilalţi centri majori. 


Iarăşi, dacă poţi invoca Graţia infinită a lui Supreme, dacă îţi poţi transforma întreaga existenţă într-un abandon viu la Picioarele Supremului, atunci cel de-al treilea ochi poate fi cu uşurinţă deschis. De la tine se cere să lucrezi; învăţătorul tău spiritual îţi da de urmat nişte exerciţii şi discipline speciale. Dar rezultatul vine doar când coboară Graţia. Efortul personal este indispensabil, dar numai efortul personal nu este suficient. În spatele efortului personal se află Graţia Divinului.

Graţia poate veni direct de la Dumnezeu sau ea poate veni prin intermediul unui Maestru în viaţă sau de la un Maestru care a părăsit corpul. Un Maestru realizat nu moare niciodată; el doar îşi aruncă îmbrăcămintea fizică. Maeştrii realizaţi pot veni în orice moment pentru a inspira căutătorul şi a-i spune ce să facă. În cazul unei fiinţe umane ordinare, dacă este „Dincolo de văz, dincolo de înţelegere”. Dar pentru sufletele realizate timpul şi spaţiul nu mai au nici un rost. Ele nu-şi mai găsesc rostul nici în cazul unui căutător, dacă acesta are o legătură interioară cu un Maestru spiritual adevărat.


Există un centru special pe care să pot medita pentru a-mi controla gândurile?

Dacă doreşti să-ţi controlezi gândurile ar trebui să te concentrezi pe centrul dintre sprâncene. Dacă devii prea înţepenit şi concentrarea ta este intensă, atunci n-ar trebui să te concentrezi acolo mai mult de două minute. Altfel vei deveni extenuat la început. 

Dacă te concentrezi pe centrul inimii, vei primi pace, dragoste şi iubire. Atunci când intri în inimă încearcă să auzi sunetul cosmic, sunetul fără-de-sunet. Dacă tu aduci dragoste, bucurie, pace şi beatitudine de la inimă la centrul dintre sprâncene, atunci vei vedea că nu vor mai exista gânduri.


Inima este pentru tine locul cel mai sigur pe care poţi medita şi concentra. Dacă faci asta, în mod automat vei obţine purificare, deoarece în interiorul inimii se află sufletul, iar sufletul este una cu Infinitul. Aici este locul de unde vei obţine totul.


Este cel de-al treilea ochi locul cel mai bun pentru focalizarea atenţiei în timpul meditaţiei, sau aceasta poate crea probleme?

Ar trebui să-L rogi pe Dumnezeu să-ţi ofere vederea interioară doar atunci când El simte că este necesar, nu înainte. Dacă vederea interioară coboară atunci când nu există suficientă înţelepciune, pot exista probleme serioase. Este la fel cum ai avea un cal, pe care nu-l poţi ţine sub control. Lasă-mă să-ţi dau un exemplu. Să presupunem că vezi pe cineva omorând o găină chiar în faţa ta. Vederea ta exterioară nu-ţi permite să te identifici cu conştiinţa sau respiraţia-viaţă a găinii. Dar dacă tu deţii vederea interioară şi realizezi că tu însuţi erai o găină cu multe, multe încarnări în urmă, te vei identifica imediat cu găina şi vei simţi că tu eşti omorât. Vei fi teribil de cutremurat. Când viziunea interioară coboară, devii una cu realitatea pe care o vezi. Şi dacă este o experienţă înspăimântătoare s-ar putea să suferi ani de zile. 

Mulţi dintre voi spun: „Ah, de-aş avea deschis doar cel de-al treilea ochi!” Da, şi dacă cel de-al treilea ochi îţi arată că în încarnarea anterioară ai fost cel mai rău ticălos cu putinţă, atunci ce vei face? Vederea interioară trebuie să fie deschisă atunci când există maturitate interioară şi când nici trecutul nici viitorul nu te vor deranja.


Să presupunem că afli că prietenul tău cel mai drag va muri, sau că o anume catastrofă va avea loc şi pe care nu o poţi stopa. Cel de-al treilea ochi îţi poate spune ce se va întâmpla, însă cel de-al treilea ochi nu poate opri aceasta. Doar aspiraţia, plânsul interior care urcă către Înalt şi atinge Picioarele Supremului; şi doar Supremul este Acela care poate lichida Legea Cosmică. Dacă vezi că o catastrofa urmează să se petreacă, trebuie să te adresezi cu acea problemă lui Supreme. Dar dacă aşa este voinţa lui Dumnezeu, tu nu o poţi împiedica. 

Când un mare căutător spiritual vede că ceva urmează să se întâmple cu familia sa apropiată, – să spunem că cineva o să moară, - atunci el imediat se va identifica pe sine cu Voinţa lui Dumnezeu. Însă numai căutătorul care se află pe un nivel foarte înalt de aspiraţie se poate identifica pe sine în mod conştient şi spontan cu Voinţa lui Dumnezeu fără nici o dificultate. Adevăraţii Maeştri spirituali sunt mereu una cu Voinţa Supremului; ei niciodată nu pot avea o voinţă individuală proprie. Ei ar putea simţi un regret când văd că ceva urmează să se întâmple, dar fiinţa lor interioară rămâne neafectată. 


În cazul unui Maestru spiritual sau cuiva care se află în pragul realizării, dacă cel de-al treilea ochi este deschis el nu va fi în dificultate. Dar pentru un căutător obişnuit, care de-abia s-a lansat pe calea spirituală, dacă el încearcă să deschidă cel de-al treilea ochi când natura sa nu s-a purificat şi când nu există multă dezvoltare spirituală, atunci va exista un pericol foarte mare. De multe ori vasul nu este pregătit, dar datorită detrminării enorme a căutătorului, el reuşeşte să-şi deschidă cel de-al treilea ochi. Atunci rezultatul este cel mai descurajnt şi distrugător.

În cazul tău, în loc să-ţi deschizi cel de-al treilea ochi, ar trebui să meditezi pe inimă şi să încerci să simţi Prezenţa lui Dumnezeu acolo tot timpul. Ar trebui să doreşti să te afli înăuntru Inimii lui Dumnezeu şi să-L păstrezi pe El înăuntrul inimii tale. Atunci Dumnezeu îţi va da numai ceea ce este cel mai bun pentru tine. El nu-ţi va da nici o iotă din ceea ce nu este necesar în viaţa ta. Încearcă să atragi în fiinţa ta interioară pace, bucurie şi dragoste de la Dumnezeu. Dacă intri în inimă vei fi în stare să intri în propriul tău soare interior. Dacă intri acolo complet vei vedea doar luminozitate. Nici un fel de ignoranţă nu poate să stea în faţa soarelui interior. Imediat acest soare ne va ilumina sau ne va transforma noaptea-ignoranţă. Astfel, dacă doreşti să realizezi Înaltul şi să împlineşti Înaltul în propria ta viaţă, atunci încearcă să aspiri în inimă. 

Dacă meditezi pe ajna chakra sau pe cel de-al treilea ochi, ar trebui să practici de asemenea concentrarea pe inimă. În inimă vei obţine doar bucurie şi doar dragoste, mult dincolo de aşteptarea ta. Aici vei deveni inseparabil una cu Conştiinţa Universală. Când ai obţinut bucurie şi dragoste şi ai devenit bine stabilit în meditaţia ta, atunci ai putea dori să primeşti viziunea sau înţelepciunea din cel de-al treilea ochi. Există oameni care şi-au deschis acest centru dintre sprâncene fără a-şi deschide centrul inimii şi datorită Graţiei lui Supreme, nu au făcut aşa-zisele greşeli. Dar în majoritatea cazurilor, numai cu excepţia cazului când centrul inimii e deschis şi partea emoţională a naturii tale este în totalitate perfectată, dacă îţi deschizi cel de-al treilea ochi vei cădea victimă unei tentaţii necruţătoare. Vei încerca să vezi ceva din interior şi imediat le vei spune oamenilor, sau vei încerca să intri în cineva ca să vezi ce se întâmplă în natura sa. Există o mie şi una de lucruri care te pot duce eventual departe, departe de calea spiritualităţii. 

Femeile, fără excepţie, ar trebui să încerce să mediteze pe centrul inimii, chakra anahata. Lor le este mai uşor să-şi deschidă centrul inimii, decât bărbaţilor. Bărbaţilor le este mai uşor să-şi deschidă chakra ajna sau cel de-al treilea ochi. Dar atât bărbaţii cât şi femeile trebuie să-şi deschidă eventual ambii centri. Există de asemenea şi alţi centri, dar haideţi să ne gândim pentru moment la aceşti doi centri. În timp ce meditaţi, concentraţi-vă mai întâi asupra centrului inimii, şi după aceea asupra centrul ajna. 
Ce poţi face când cel de-al treilea ochi este deschis?

Cel de-al treilea ochi este locul viziunii. Când îţi foloseşti cei doi ochi, poţi vedea doar ce se află în faţa ta. Dar cu cel de-al treilea ochi tu poţi vedea înainte, în urmă, oriunde. Poţi vedea de asemenea trecutul, prezentul şi viitorul în acelaşi timp. Chiar acum s-ar putea să nu ţii minte ce ai mâncat ieri la micul dejun. Dar dacă îţi poţi deschide cel de-al treilea ochi, vei fi capabil să ştii ce ai mâncat la micul dejun cu doi ani în urmă. Dacă îţi deschizi cel de-al treilea ochi, imediat vei fi transportat în trecut, unde totul este înregistrat. De asemenea el îţi va arăta viitorul – ce se va întâmpla în viaţa ta sau în viaţa prietenilor tăi. Să presupunem că ai plănuit să faci ceva mâine dimineaţă. Acesta este planul tău, determinarea ta. Totuşi când ziua soseşte te-ai putea răzgândi de douăzeci de ori. Dar dacă tu vezi cu cel de-al treilea ochi ce se va întâmpla, atunci nu vei avea nici o nevoie, nici o dorinţă să schimbi planul cosmic, deoarece aceasta s-a produs în planul interior.

Care este relaţia dintre cel de-al treilea ochi şi centrul inimii? 
Haideţi să spunem că inima este conştiinţă, iar cel de-al treilea ochi este lumină, deşi nu există o diferenţă ca atare între cele două. Cel de-al treilea ochi sau ajna chakra poate anula sau distruge karma precedentă, poate accelera evoluţia prezentă şi poate aduce la suprafaţă prosperitatea viitoare. Cel de-al treilea ochi posedă lumină infinită şi în acelaşi timp este lumină infinită; în timp ce inima sau anahata chakra posedă conştinţă infinită şi în acelaşi timp este conştiinţă infinită. Acestea două sunt prieteni eterni. În acest moment lumina infinită, pe care eu o numesc cel de-al treilea ochi, este o clădire, iar înauntrul ei se află inima, care este rezidentul. Dar în momentul următor conştiinţa infinită, pe care eu o numesc inima, poate deveni clădirea, iar cel de-al treilea ochi va deveni rezidentul. În acest mod ele se schimbă în mod constant. 


Deşi conştiinţa şi lumina sunt inseparabile, unii Maeştri spirituali au văzut lumina înainte de conştiinţă, pe când alţii au văzut conştiinţa înainte de lumină. Cea pe care ei o văd prima simt că este sursa celeilalte. Sunt ca şi două degete de pe aceeaşi mână. Să presupunem că numele unui deget este lumină iar numele celuilalt deget este conştiinţă. Dacă tu vezi mai întâi degetul lumină, atunci vei spune imediat: „Sursa este lumina.” Şi vei vedea că conştiinţa însăşi este înăuntrul acestei lumini. Dar dacă tu vezi mai întâi degetul-conştiinţă, atunci vei spune „Sursa este conştiinţa.” Iar apoi vei vedea că lumina se află înăuntrul acestei conştiinţe.


Dar vine un moment când noi vedem că atât lumina cât şi conştiinţa sunt inseparabile. Ele merg împreună ca faţa şi reversul unei monede. Dacă îţi dau 25 de cenţi atunci când cumpăr ceva de la tine, nu contează ce parte este îndreptată spre tine. Tu accepţi, deoarece eşti sigur că cealaltă parte se află de asemenea acolo. Tot ce e necesar se află acolo. Astfel lumina şi conştiinţa întotdeauna merg împreună. Dacă cineva nu trăieşte în conştiinţa transcendentală, atunci lumina spirituală nu poate funcţiona corect.


Noi putem separa cei doi termeni atunci când ne folosim cunoaşterea şi înţelepciunea umană. Dar când ne folosim înţelepciunea divină, lumina divină, conştiinţa divină, nu putem separa inima spirituală de cel de-al treilea ochi. Ei sunt complementari asemenea soţului şi soţiei. Deoarece inima este deseori numai blândeţe şi dragoste, în timp ce cel de-al treilea ochi este numai putere şi iluminare, putem spune că inima este soţia iar cel de-al treilea ochi este soţul. Calităţile principale ale soţiei sunt blândeţea şi bunătatea, în timp ce calităţile principale ale soţului sunt cunoaşterea şi înţelepciunea. 


Iarăşi, cei care sunt foarte înţelepţi simt că cel de-al treilea ochi este totodată şi inima, căci ce altceva este inima în afară de ceea ce ne oferă satisfacţie? Şi ce ne poate oferi satisfacţie? Doar lumina! Astfel, dacă lumina din cel de-al treilea ochi ne oferă satisfacţie, atunci în mod natural noi avem de-a face cu calitatea inimii. Şi ce ne poate oferi un sentiment constant de înţelepciune? Înţelepciunea poate veni doar atunci când ne aflăm în adâncurile cele mai profunde ale inimii noastre, unde Infinitatea, Eternitatea şi Nemurirea se joacă. A avea Infinitatea ca fiind a noastră proprie, a avea lumina şi beatitudinea infinită ca fiind în mod etern ale noastre proprii: aceasta este înţelepciunea. Astfel putem spune că înţelepciunea provine din inimă. În acest mod inima şi cel de-al treilea ochi merg împreună. Ca Purusha şi Prakrti, Dumnezeu Tatăl şi Dumnezeu Mamă, cel de-al treilea ochi şi inima merg împreună.

Odată, în timp ce meditai am observat că ţi-ai atins mai întâi cel de-al treilea ochi şi apoi centrul inimii. Ce înseamnă aceasta?

Cel de-al treilea ochi este centrul viziunii. Mai întâi noi dorim să savurăm viziunea beatitudinii. După ce ne-am bucurat de beatitudine, noi trebuie să o plasăm undeva pentru a fi folosită permanent, şi aceasta este inima.


Care este diferenţa dintre inima umană obişnuită şi inima spirituală sau anahata chakra?

Inima umană este un mic muşchi din mijlocul pieptului pe care medicii ni-l pot arăta. Dar inima spirituală este ceva pe care căutătorul o vede, simte şi în care creşte. Inima spirituală este mai vastă decât cel mai vast. Chiar acuma infinitatea este un concept imaginar pentru noi. Dar când noi descoperim inima spirituală, Infinitatea nu mai este o imaginaţie, ci este o realitate. 


Conştiinţa Universală, Conştiinţa eternă, Conştiinţa infinită se află toate înăuntrul inimii spirituale. Pe de o parte, inima spirituală adăposteşte Divinitatea, Nemurirea, Eternitatea şi Infinitatea, iar pe de altă parte ea transcende totul.


Inima spirituală se află aici în piept, aici pe frunte, peste tot. Deoarece este infinită ea cuprinde întregul univers. Dumnezeu este atotputernic nu fiindcă El este mai mare decât cel mai mare, ci fiindcă în momentul de faţă el poate fi cea mai măruntă şi neînsemnată furnică, iar în momentul următor El poate fi infinit mai vast decât oceanul. Pe El Îl numim Dumnezeu anume din cauză că El poate fi orice doreşte să fie: mai vast decât cel mai vast sau mai mărunt decât cel mai mărunt. Inima spirituală are de asemenea aceeaşi capacitate. Deşi este infinită, eternă şi nemuritoare, ea poate cu uşurinţă locui înăuntrul inimii fizice grosiere. Iarăşi, ea are capacitatea de a lua inima fizică în vastitatea sa, în Infinitatea sa, în Eternitatea sa.


La un moment dat Infinitatea se va separa de finit; în momentul următor ea va invita către sine finitul şi va deveni în totalitate una cu finitul. În viaţa spirituală, nu doar picătura poate intra în ocean, ci şi oceanul are de asemenea capacitatea de a intra în picătura măruntă.    

S-ar putea zice că centrul inimii se deschide uneori pentru câteva secunde iar apoi se închide iar?

Este adevărat. Uneori el se deschide pentru câteva secunde, câteva minute sau câteva zile; apoi el se poate închide din nou. Este precum o fereastă. Tu poţi lăsa o fereastră deschisă pentru un minut, pentru o oră sau pentru câteva zile; depinde de tine. Când aspiraţia este intensă şi noi devenim în totalitate una cu sufletul nostru, acest centru rămâne deschis tot timpul. În caz contrar el este deschis pentru un minut sau zi iar apoi se închide iarăşi. Dar când cei şase centri majori sunt deschişi, de la ajna până la muladhara, atunci se întâmplă foarte rar ca un centru să se închidă. 


Cum poţi şti dacă centrul inimii este deschis?

Când centrul inimii este deschis, vei simţi bucurie nemărginită, dragoste nemărginită şi puritate nemărginită. Primul lucru pe care îl vei simţi este puritate în interiorul tău şi în exteriorul tău. Vei simţi dragoste infinită, dragoste nemărginită şi această dragoste va fi absolut pură. Ea se va afla înăuntrul tău şi în afara ta. Atunci tu vei vedea bucurie peste tot. Acuma tu plângi pentru bucurie, dar va veni o zi când acest centru va fi deschis şi vei obţine bucurie spontană de la toate celea. Vei privi o floare şi vei obţine bucurie, vei primi un copil şi vei simţi bucurie, vei privi lumea şi vei primi bucurie. De asemenea, tu vei primi pace şi sentimentul unităţii universale. Dacă centrul inimii tale este deschis, în timpul meditaţiei vei gusta probabil nectarul divin, amrita.

Dacă tu simţi căldură şi rotaţia unui disc la centrul pieptului, atunci aceasta este un semn că centrul se deschide. Medicii spun că inima fizică este cam în stânga pieptului, dar inima spirituală este în mijlocul pieptului. Când centrul inimii se deschide, bucuria şi încântarea sa se vor răspândi pe tot corpul, astfel încât nu vei putea spune dacă el este situat într-un punct anume.


Care este relaţia dintre inima spirituală şi puterea kundalini în termeni de relativă importanţă?


Puterea kundalini, - ai putea spune, se află la suprafaţă, absolut la suprafaţa inimii spirituale. Pe suprafaţa mării există valuri şi tot felul de mişcări. Când un copil vede valurile oceanului, el este atât de fascinat. Dar un om matur va încerca să meargă adânc în interiorul oceanului unde totul este liniştit şi calm, tăcere absolută, pentru că acolo el va obţine cea mai mare bucurie. Omului matur îi pasă de adâncimile liniştite şi eterne.


Miracolele pe care le poţi vedea la puterea kundalini sunt ca jocurile unor copii aflaţi într-o grădiniţă. Un copil are capacitatea de a culege o floare sau de a pişca pe cineva sau de arăta cât de multă putere are aruncând o cărămidă şi făcând tot felul de pozne. Mama cosmică urmăreşte jocul copiilor ei. Ca o Mamă ordinară, ea se bucură în timp ce copiii ei se joacă în jurul ei. „Copiii mei pot sări, pot alerga şi pot arunca”, spune ea. „Haideţi să ne bucurăm de joc, jocul cosmic”. Dar Tatăl simte că copiii nu pot continuna aşa, jucându-se tot timpul. Ei vor trebui să studieze cândva, sau ei vor rămâne proşti. 


Când un copil se joacă, el primeşte bucurie, bucurie fizică. Dar atunci când el studiază, el primeşte un alt fel de bucurie, o bucurie care este mai adâncă şi mai împlinitoare. În planul fizic, când cineva realizează ceva, noi îl apreciem. Dacă cineva face ceva măreţ în planul mental, noi vom aprecia acea persoană şi mai mult. Când cineva realizează ceva în planul psihic, cei care sunt capabili să-l aprecieze, îl vor aprecia şi mai mult. Iar atunci când cineva realizează ceva în planul sufletului, planul lui Dumnezeu, cei care ştiu despre asta îl vor aprecia cel mai mult. Lui Sri Ramana Maharshi nu i-a păsat de studii; lui Sri Ramakrishna nu i-a păsat de studii. Există mulţi Maeştri spirituali cărora nu le-a păsat de studii. Dar toţi oamenii de ştiinţă din lumea occidentală ar trebui să plece capul şi să atingă picioarele acestor oameni analfabeţi de-o înţelepciune infinită. Cu cât mai sus, mai adânc vom merge, cu atât mai convingătoare, mai iluminatoare, mai preţioasă va fi înţelepciunea pe care o vom obţine. Pe tărâmul spiritual puterea kundalini este ca o realizare în plan fizic.

O mamă simte că deşi fiul ei are şaizeci de ani, el este încă copilul ei. Dar când un tată vede că fiul său are treisprezece sau paisprezece ani, el imediat va încerca să-i dea fiului toată înţelepciunea. El spune: „Tu nu te mai poţi numi un copil. Mâine s-ar putea să mor şi tu va trebui să mă înlocuieşti şi să primeşti întreaga responsabilitate pentru toate treburile mele.” Mama spune: „Nu!Nu!Nu! Eu vreau ca copilul meu să rămână aici cu mine.” Acuma, eu nu spun nimic rău împotriva Mamei. Dar aşa este natura Mamei, - ca să-i privească pe copiii ei ca fiind copiii ei eterni. Tatăl spune: „Voi sunteţi copiii eterni, adevărat; dar voi trebuie să lucraţi pentru Mine. Voi trebuie să primiţi responsabilitatea pentru întregul univers. Arătând lumii puterile pe care le aveţi şi facând aceste lucruri este bine pentru cinci ani, zece ani, douăzeci de ani, dar aceasta nu poate dura veşnic.”


Aceeaşi Mamă, aceeaşi Mamă Cosmică care deţine toate puterile kundalini, care este puterea kundalini însăşi, este departe, cu mult dincolo de asta. Cu aspectul Ei, al etern-transcendentului Dincolo, Ea se contopeşte cu soţul ei, Purusha, Shiva sau Absolutul. Totodată, cu Conştiinţa sa jucăuşă, Ea se joacă cu copiii Ei în jocul Ei cosmic.


Tatăl le spune copiilor să meargă dincolo de jocul cosmic, căci doar atunci când cineva merge dincolo de jocul cosmic poate obţine pacea, lumina şi beatitudinea infinită. Tatăl spune: „Voi trebuie să mergeţi dincolo de kundalini, - într-o stare de conştiinţă mai înaltă. Mai întâi intraţi în sushupti, starea somnului adânc. Apoi mergeţi în swapna, starea de vis; apoi în jagriti, starea de veghe; iar în final intraţi în turiya, Conştiinţa Transcendentală. Şi, copiii mei, voi puteţi merge chiar dincolo de asta şi să rămâneţi în sahaja samadhi, care este unitatea constantă, spontană şi dinamică cu Mine pe toate planurile realităţii.” 

Fiul lui Dumnezeu, Isus Cristos, a fost pe pământ timp de treizeci şi trei de ani. Doar în timpul ultimilor trei ani ai vieţii sale a săvârşit miracole. Credeţi că lumea încă îl mai adoră şi slujeşte doare pentru aceea că a putut merge pe apă şi învia un om mort? Nu, nu din cauza miracolelor sale mai este el încă adorat, ci deoarece el a coborât Conştiinţa eternă, Conştiinţa infinită. Sri Ramakrishna nu a săvârşit practic nici un miracol şi existau mulţi, mulţi alţi Maeştri spirituali care nu au săvârşit miracole. Ei au simţit că săvârşind miracole în planul fizic ar fi o copilărie în comparaţie cu ceea ce ei erau în stare să facă în planul spiritual, în regiunea inimii unde se adăposteşte infinită pace, lumină şi beatitudine.

Puterea kundalini şi toate puterile miraculoase de pe pământ sunt trecătoare, căci ele sunt puteri limitate de conştiinţa pământului. Dar puterea sinelui transcendental este infinită şi nemuritoare. Cel mai important lucru de pe pământ pentru un căutător spiritual este trezirea conştiinţei şi realizarea sinelui, căci acesta este etern. Dacă cineva săvârşeşte miracole noi vom fi fascinaţi. Dar din moment ce mergem acasă, nu va mai exista nimic care să ne menţină credinţa în ceea ce el făcuse. Ne va părea că este doar magie şi înşelătorie. Cât timp putem noi să preţuim magicianul din interiorul nostru sau din faţa noastră? Dar când cineva ne înalţă conştiinţa chiar doar pentru un minut, sau dacă noi înşine o facem cu puterea spiraţiei noastre intense, atunci credinţa noastră în acea experienţă durează, deoarece este propria noastră experienţă. Tot ceea ce durază veşnic, - noi avem nevoie. Nemurirea, nemurirea interioară este ceea ce avem noi nevoie, iar aceasta provine din trezirea şi înălţarea conştiinţei noastre.

Eu meditam asupra centrului de la ombilic. Credeţi că este înţelept? 
Această chakra nu ar trebui să fie deschisă înainte ca centrul inimii să fie deschis. Dacă centrul de la ombilic este deschis înainte de inimă, atunci vitalul cel mai de jos, vitalul cel mai impur poate intra în inimă şi distruge toate posibilităţile tale spirituale. 


La această etapă a dezvoltării tale spirituale centrul de la ombilic nu este un loc sigur. Acesta este centrul dinamismului, puterii, forţei etc. Tu ar trebui să meditezi asupra centrului inimii pentru a primi pace, dragoste şi bucurie. Când ai pace, dragoste şi bucurie tu vei simţi că pacea în sine este putere, dragostea în sine este putere, bucuria în sine este putere dinamică. 


Dacă deschizi centrul ombilical, acolo unde se află dinamism, şi dacă foloseşti greşit acest dinamism, atunci el devine o agresivitate brutală. Centrul ombilical este de asemenea centrul emoţional. Cu această emoţie poţi să te lărgeşti şi să devii Infinitul. Dar iarăşi, când începi să primeşti emoţia centrului ombilical, ai putea deveni victima plăcerilor şi slăbiciunilor umane. Astfel Dumnezeu nu-ţi permite să-ţi deschizi acest centru. El te protejează.


Dumnezeu nu doreşte ca tu să-ţi foloseşti greşit calităţile dinamice pe care le ai înăuntru şi în jurul centrului tău ombilical. Ceea ce El doreşte de la tine este plânsul tău interior pentru El. Acest plâns interior se află doar în inimă. Dacă tu plângi cu adevărat după Dumnezeu, nu contează unde te afli sau în ce situaţie eşti, eşti obligat să simţi Prezenţa lui Dumnezeu. Şi atunci când simţi prezenţa lui Dumnezeu, vei simţi că energia divină,- kundalini, este deja trezită şi se ridică către Înalt. De la un centru la altul, ea se urcă sus, sus, sus. Dacă tu poţi simţi Prezenţa vie a lui Dumnezeu înăuntrul tău, această energie despre care vorbeşti va fi a ta foarte repede şi în măsură infinită. 


Tu nu poţi trăi fără Dumnezeu; Eu nu pot trăi fără Dumnezeu. Toţi trebuie să trăiască cu Dumnezeu. Dar a simţi prezenţa Sa vie este ceva diferit. Cei care L-au realizat pe Dumnezeu simt prezenţa vie a lui Dumnezeu douăzeci şi patru de ore pe zi. Dacă plângi pentru acestă Prezenţă vie, întreaga ta fiinţă, existenţa ta interioară şi cea exterioară vor fi inundate de dinamism divin şi energie nemărginită.


Ce se întâmplă dacă meditezi la baza spinării şi încerci să ridici de acolo kundalini? Este de asemenea primejdios?
Unii oameni încearcă să ridice kundalini pe cale tradiţională, începând cu baza coloanei vertebrale; dar vitalul lor rămâne impur. Atunci ei se confruntă cu o mulţime de probleme vitale. Ei spun: „Ah, înainte de yoga eram cu mult mai bine. Eram foarte pur, dar acuma toată puritatea mea a dispărut.”

Aţi putea să-mi vorbiţi vă rog despre cea de-a cincea chakră?
Cea de-a cincea chakră este centrul gâtului. Se numeşte vishuddha sau kantha chakra. Cuvântul sanskrit pentru gât este „kantha”. Ca şi celelalte chakre, vishuddha se află înăuntrul corpului subtil, înăuntrul fizicului subtil şi nu în fizicul grosier. 

Când cineva deschide această chakră este obligat să creeze diferite lucruri. Cineva poate fi un scriitor, cineva poate fi un cântăreţ, cineva poate fi un dansator. Când această chakră este deschisă, înseamnă că cineva a stabilit accesul liber în lumea creativităţii. Acest centru are o conexiune specială cu muzica universală. Această muzică este total diferită de cea pe care noi o cîntăm sau o ascultăm. Această muzică este celestă, noi nu o putem exprima. Noi auzim această muzică înăuntrul centrului inimii, chakra anahata. Urechile noastre umane ordinare nu o pot auzi. Noi ascultăm acea muzică prin urechea noastră interioară.


Expresie, revelaţie şi manifestare: acestea sunt pure imaginaţii în afară de cazul în care cea de-a cincea chakră este deschisă. Noi putem realiza Adevărul, dar până când Adevărul nu este revelat şi manifestat în această lume, el este imaginaţie pură. În alte lumi, în lumile interioare, el este o realitate. Însă, dacă noi nu vedem ceva chiar în faţa nasului nostru, avem tot dreptul să negăm acel lucru. Când chakra gâtului este deshisă, imaginaţia este transformată în realitate. Ceea ce noi numim imaginaţie este o realitate în altă lume. În altă lume viziunea îşi are propria realitate într-un mod divin. Dar până când ea nu este trasnformată în realitatea lumii exterioare, noi nu o acceptăm pe deplin. Din moment ce cea de-a cincea chakră este deschisă, totul ce se află înăuntru, în potenţialitate, va veni la suprafaţă pentru propria manifestare divină. Aşadar acest centru este centrul expresiei, revelaţiei şi manifestării adevărului ascuns din interiorul cuiva. 


Se spune că există optzeci şi şase de mii de nervi subtili. Sunt ei atât de indivizibili încât să poată fi număraţi?   
Da, nervii sunt destul de vizibili pentru ochiul interior. Ei nu sunt deloc amestecaţi; ei sunt foarte distincţi. Dar ei sunt foarte luminoşi şi delicaţi, foarte subtili. Odată am încercat să-i număr. Cred că am numărat două sau trei mii şi apoi nu am vrut să mai număr. Am zis: „cred.”


Au nervii din corpul subtil o legătură cu nervii corpului fizic?
Nu. Dacă tai un nerv fizic, nervul subtil nu va fi afectat deloc. Dar tu poţi aduce mesaje de la nervii subtili în fizic; tu poţi aduce energie şi altă bunăstare din subtil în fizic. Scopul nervilor subtili este de a da energie fizicului subtil. Prin concentrarea ta tu poţi să-ţi întăreşti nervii subtili. 

